open-index/open-wikipedia-markdown huggingface dataset:
吸血鬼數

**吸血鬼數**係一種傅利曼數。

吸血鬼數係一列可以拆成兩個共包含原來所有數字一半嘅數乘埋，而且兩個數嘅個位數唔可以都係零。例如「1260」，佢可以折成「21」同「60」，四個數字「1」「2」「6」「0」全部用嗮之餘，位數又係原來一半，所以佢就係吸血鬼數喇。而我哋會叫「21」同「60」做「尖牙」，所以「1260」係吸血鬼數；再例如「6745」，佢可以折成「71」同「95」，但冇用到「6」同「4」，所以佢就唔係吸血鬼數喇。

點解兩個個數最尾個數唔可以都係零？因為如果可以，個數列就會好無聊。因為「126,000」可以折成「210」同「600」，而「12,600,000」又可以折成「2100」同「6000」。呢個規律可以無限重複。加咗呢嗰規之後，吸血鬼數就可能可以畀人證明佢可唔可以有無限個吸血鬼數喇。

## 定義
設有2k個數字嘅自然數N：

N = {n_{2k}}{n_{2k-1}}...{n_1}

當N係一個吸血鬼數，且僅當存在兩個有k個數字嘅自然數A同B：

A = {a_k}{a_{k-1}}...{a_1}

B = {b_k}{b_{k-1}}...{b_1}

以至A \times B = N。

入面嘅a_1同b_1唔可以一齊係零，而A同B ({a_k}{a_{k-1}}...{a_2}{a_1}{b_k}{b_{k-1}}...{b_2}{b_1})嘅串接嘅2k係 N嘅2k組合。

咁樣，A同B就叫係N嘅「尖牙」。

## 數列

數列：

1260, 1395, 1435, 1530, 1827, 2187, 6880, 102510, 104260, 105210, 105264, 105750, 108135, 110758, 115672, 116725, 117067, 118440, 120600, 123354, 124483, 125248, 125433, 125460, 125500, ... 

## 尖牙

一個吸血鬼數當然可以有好多對「尖牙」，好似：有兩對「尖牙」嘅「125460」有「204」同「615」一對「尖牙」，又有「246」同「510」第二對「尖牙」。

三對「尖牙」嘅例子就有「13078260」，分別係「1620 × 8073」同「1863 × 7020」同「2070 × 6318」。

四對「尖牙」嘅例子就有「16758243290880」，分別係「1982736 × 8452080」同「2123856 × 7890480」同「2751840 × 6089832」同「2817360 × 5948208」。

五對「尖牙」嘅例子就有「24959017348650」，分別係「2947050 × 8469153」同「2949705 × 8461530」同「4125870 × 6049395」同「4129587 × 6043950」同「4230765 × 5899410」。

## 統計

可見吸血鬼數可能或會隨數值越大而更多。

## 歷史

1994年柯利弗德·皮寇弗喺Usenet社群sci.math第一次提出之後，佢就將吸血鬼數寫入咗佢本書*Keys to Infinity*第30章。

## 變體

**偽吸血鬼數**同一般吸血鬼數唔同喺佢係「尖牙」冇強制係原來一半位數。而佢都係一種傅利曼數。

2002年Carlos Rivera定義咗**質吸血鬼數**：佢嘅「尖牙」就係質因子嘅吸血鬼數，例如「117067」同「124483」同「146137」同「371893」同「536539」。

## 參考
* Pickover, Clifford A. (1995). *Keys to Infinity*. Wiley. 
* Pickover's original post describing vampire numbers
* Andersen, Jens K. ''Vampire Numbers''
* Rivera, Carlos. ''The Prime-Vampire numbers''

## 出面網頁
*皮寇弗第一次發表呢個吸血鬼數嘅原文
*Vampire numbers
* 
* Sweigart, Al. ''Vampire Numbers Visualized''
*
街坊財爺

《**街坊財爺**》（），前名《**反轉貴利王**》，係香港電視廣播有限公司製作嘅時裝電視劇，由鄭則仕、苑瓊丹、黎諾懿、黃智雯同邵美琪領銜主演，並由吳業坤、許家傑、姜麗文、袁文傑同黃嘉樂聯合主演，監製梁材遠。故仔講位貴利佬走去金盤洗手從良。

## 主要角色
*鄭則仕 飾 戴金仔（仔哥）
*苑瓊丹 飾 蔣嬌（嬌姐）
*黎諾懿 飾 程宇森（Ben）
*黃智雯 飾 朱瑪莉（Mary）
*邵美琪 飾 朱露絲（Rose）
*吳業坤 飾 張俊軒（Duncan）
*許家傑 飾 柯耀宗（阿宗）
*姜麗文 飾 烏亞男（Man）
*袁文傑 飾 丁行健（Maris）
*黃嘉樂 飾 譚兆堅（阿堅）

## 出面網頁
*街坊財爺 - tvb.com
巴圖玩家分類法

**巴圖玩家分類法**（參見）係遊戲設計上嘅一個諗頭，將玩家按玩遊戲嘅動機分成幾類。根據呢個分類法，玩家通常有五種：
#**成就者**（achiever）：呢種玩家鍾意喺遊戲入面攞高分同收集遊戲裏面徽章（指一啲成功做到某啲嘢就會得到嘅徽章）。
#**探索者**（explorer）：呢種玩家熱衷於探索遊戲內嘅世界，會想搵到嗮所有隱藏嘅嘢。
#**社交者**（socializer）：呢種玩家在乎嘅遊戲嘅社交性，例如隻遊戲可唔可以攞嚟喺聯歡會上同朋友一齊玩。
#**做低者**（beater）：呢種玩家競爭性強，鍾意隻遊戲俾機會佢哋同第啲玩家競技。
#**完成者**（completionist）：成就者同探索者嘅合體，想要完美噉完成遊戲嘅內容同埋搵出隻遊戲所有嘅秘密。

遊戲設計學者指出，遊戲製作師要考慮佢哋隻遊戲傾向吸引邊種玩家，按此調整隻遊戲；例如如果已知隻遊戲吸引嘅玩家以社交者為主嘅，製作組就要諗多啲計，方便隻遊戲多人一齊玩。

## 引咗
831 (搞清楚)

**[[831]]**係個自然數，亦可以係：
* 831年
* 8月31號
* 八三夭，台灣嘅一個五人男子搖滾樂團
* 831決定，又叫831框架，全國人大常委會喺2014年8月31號對香港2017年政改方案決定咗個框架
* 太子站襲擊事件，2019年8月31號（反修例風波期間）喺港鐵太子站發生嘅警民衝突
831決定

**831決定**，又叫**831框架**，全名叫《**全國人民代表大會常務委員會關於香港特別行政區行政長官普選問題和2016年立法會產生辦法的決定**》，係中華人民共和國全國人民代表大會常務委員會喺2014年8月31號通過對香港2017年政改方案決定咗嘅框架。當中2017年行政長官嘅產生辦法涉及「三落閘」：
*提名委員會人數、構成同產生辦法要跟返第四任行政長官選舉委員會嘅人數（1,200人）、構成同產生辦法；
*唔實行公民提名同政黨提名，行政長官參選人要攞到過半數提名委員會委員支持先至可以做候選人；
*候選人限2到3名。

另外，2016年立法會嘅產生辦法亦唔會變動。

831決定雖然表面允許香港公民選出下一任行特首，但隱藏嘅規則係，會先由提名委員會替北京把關特首人選，這使得泛民主派或者北京唔鍾意嘅人，喺提名階段成為候選人嘅機率為，候選人嘅資格門檻比起之前特首選舉大幅度提高。

## 影響
「831決定」同泛民主派提倡嘅「真普選」有好大距離，泛民主派擔心今次接受咗，就以後都無得再改，所以寧願唔要，維持現狀。呢件事亦直接導致同年9月底爆發雨遮革命，不過呢場社會運動最後失敗告終，當局仍然按「831決定」嘅框架制訂政改方案提交立法會表決，結果喺大批建制派議員唔喺位嘅情況下被大比數否決。

雖然呢次政改搞唔成，但「831決定」未有因為咁而失效，當下一次搞政改，仍然受到「831決定」約束。不過，隨住2021年人大未經諮詢或香港人同意，通過咗「311決定」，大幅修改香港選舉制度，「831決定」變相已經唔再有效。

## 出面網頁
*「831決定」全文

## 參考來源
Habyt Austin Avenue

**Habyt Austin Avenue**（前稱：香港G公寓，）係香港一座酒店，喺九龍尖沙咀柯士甸路2號，喺2014年開業。

## 史
香港G公寓前身係美聯空運中心。2010年，鄧成波用咗1.48億港元賣出美聯空運中心。2011年，基匯資本用咗1.7億港元買入美聯空運中心，再翻新成酒店。2015年，基匯資本再以3.4億港元賣出香港G公寓。

## 參考

## 出面網頁
* 香港G公寓網站
* HOTEL G - 香港G公寓
* Habyt Austin Avenue
章綜

**章綜**（）係中華人民共和國物理學家，做過中國科學院物理研究所研究員。

## 生平
1929年5月16號於江蘇宜興出世。1948年考入國立中央大學理學院物理系學習。1952年7月畢業於南京大學物理系。1980年當選為中國科學院學部委員（院士）。中國科學院物理研究所研究員，曾經擔任該所嘅副所長，中國科學院數學物理學部主任。

20世紀60年代先後喺蘇聯科學院半導體研究所同中國科學院物理研究所從事軟磁鐵氧體的研究。70年代完成幾項特殊用途嘅小型接收天線嘅任務。80年代主要從事科研管理工作，同時擔任中法合作喺中國建造三台中子散射譜儀嘅中方負責人。

到2019年8月27號，章綜因病醫治無效喺北京逝世，享年90歲。

## 參考

## 連出去
* 中国科学院学部与院士·院士信息·数学物理学部

類:中國科學院院士
羅傑瑞

**羅傑瑞**（；；；）係美國嘅語言學者、漢學家。佢知名於中文（尤其係閩語）同埋滿文嘅研究。

## 生平
羅傑瑞出生喺加州嘅屈臣域利（Watsonville）。1954年佢入學芝加哥大學去學俄文，但出於經濟緣由，學咗兩年就退學。之後佢入伍陸軍，然後又學咗中文。

羅傑瑞去咗柏克萊加州大學跟住趙元任學嘢，去研究閩東語嘅方言福州話。1966年，普林斯頓大學嘅中國語言學項目去馬，佢以工作人員身份參加。佢去過臺灣搞田野調查，憑住對福建嘅閩北語方言建陽話嘅研究（張琨指導），佢喺1969年取得博士學位。

1972年佢做咗華盛頓大學嘅助教（之後做準教授、教授），1998年退休。

要知曉中文語音嘅歷史變化，從來嘅做法都係使用韻書去睇記低嘅漢字讀音，而羅傑瑞主張運用比較語言學嘅方法去比較各處方言，然之後再構築祖語。羅傑瑞唔單只批評高本漢，佢亦批評蒲立本，稱呼佢做「新高本漢學派」，而蒲立本自身亦都係高本漢嘅批判者。

羅傑瑞重構咗閩語祖語，兼且指出閩語語音係有幾個層次疊合組成嘅。羅傑瑞認爲閩語嘅某啲特徵係中古音之前嘅嘢，而張光宇反駁認爲呢啲特徵係閩語自己二次發展所形成嘅。

佢因肺纖維化而喺西雅圖過世。

## 主要著作
*
*:中譯本：
*:中文概說嘅代表性英文著作。
*
*:同梅祖麟共著。指出咗中文諸種方言（尤其係閩語）所借用嘅南亞語系語彙。
*
*
*
*:以上三篇用比較辦法再構咗原始閩語。
*
*
*:以上兩篇指出咗閩語由數個層次疊合而成。
*
*:佢喺臺灣自費出版嘅滿文辭典。
*
*:代表性嘅滿英辭典。
*
*:1978年辭典嘅改訂版。羅傑瑞過世嘅數日前完成，喺佢身後出版。

## 攷

## 參攷資料
*

## 出面網頁
*
*
*

傑瑞
類:美國人
迴文質數

**迴文質數**係一個既係質數又係迴文數嘅整數。迴文質數同記數系統嘅進位制有關。最細嘅幾個十進制迴文質數係 ：

:2, 3, 5, 7, 11, 101, 131, 151, 181, 191, 313, 353, 373, 383, 727, 757, 787, 797, 919, 929, 10301, 10501, 10601, 11311, …

除咗 11 之外，冇其佢嘅兩位或者四位迴文質數。如果考慮畀 11 整除嘅判斷方法，就可以推斷出任何雙數位嘅迴文數都可以俾 11 整除。所以，除咗 11 以外，所有迴文質數都係單數位。

目前唔知喺十進制係唔係有無限個迴文質數。已知最大嘅迴文質數為 10180004 + 248797842 + 1，由 Harvey Dubner 喺2007年搵到。

　　迴文質數：

　　---------------------2

　　-------------------30203

　　------------------133020331

　　----------------1713302033171

　　--------------12171330203317121

　　------------151217133020331712151

　　----------1815121713302033171215181

　　--------16181512171330203317121518161

　　------331618151217133020331712151816133

　　---9333161815121713302033171215181613339

　　11933316181512171330203317121518161333911

　　喺呢個金字塔上面，下面每一個素數都喺上質數嘅基礎上，前面同後面加兩位數。

喺二進制中，迴文質數包括梅森素數同費馬素數。最細嘅幾個二進制迴文質數係、：

十二進制（反轉 2 同反轉 3 代表 10 同 11）嘅迴文質數 ： 2, 3, 5, 7, Ɛ, 11, 111, 131, 141, 171, 181, 1Ɛ1, 535, 545, 565, 575, 585, 5Ɛ5, 727, 737, 747, 767, 797, Ɛ1Ɛ, Ɛ2Ɛ, Ɛ6Ɛ, ...

因為迷信嘅關係，迴文質數 1000000000000066600000000000001 叫貝芬格質數，貝芬格（Belphegor）即係西方地獄嘅七個王子之一。貝芬格質數中間有 666，兩邊都有十三個 0 同 1（因為 13 不祥嘅講法）。

## 參考文獻

* Chris Caldwell, ''The Top Twenty: Palindrome''
* Paulo Ribenboim, *The New Book of Prime Number Records*
類胡蘿蔔素

**類胡蘿蔔素**（）包含一系列呈紅至黃色嘅化合物，常見於番茄、南瓜、同紅蘿蔔等橙紅色嘅植物。

植物嘅葉由細胞組成，細胞內有色素體（plastid），而色素體裝住包括類胡蘿蔔素同葉綠素等嘅色素。呢啲色素體一年四季都富含類胡蘿蔔素，但喺多數品種同地區，類胡蘿蔔素嘅黃橙色喺春夏期間會俾葉綠素嘅綠色𢫏過，當秋天來臨嘅時候，樖植物內外嘅變化會搞到葉綠素補充嘅率減慢，好快變到慢過葉綠素嘅流失率，而隨住啲葉嘅葉綠素含量下降，葉綠素嘅綠色就會減退，跟住其他色素－例如係類胡蘿蔔素－嘅黃橙等色水先會變得顯眼，形成橙、紅、黃等色嘅葉。

類胡蘿蔔素嘅豐富度視植物品種而異。據估計，喺大約15至30%嘅樹品種當中，類胡蘿蔔素先係主要嘅色素，所以呢啲樹嘅葉好多時就連喺夏天嗰陣都會呈黃黚黚噉嘅色。以類胡蘿蔔素為主色素嘅植物品種包括咗多種嘅硬木樹，好似係赤楊、楓樹、樺樹同梣樹等等。

## 睇埋
*胡蘿蔔素
*加州罌粟
*紅葉

## 參考
花色素苷

**花色素苷**（）係一類有色嘅化合物，視乎 pH 值可以有紅、藍、紫、同黑等嘅色，喺藍莓、布冧、金啤梨、黑糯米、士多啤梨等嘅植物當中可以搵到。

花色素苷可以以多種機制產生，其中一種係源於葉入面嘅磷酸鹽（phosphate）水平變化：喺夏天生長季節，葉入面有高濃度嘅磷酸鹽；磷酸鹽會幫手分解由葉綠素所生產嘅糖份，但當秋天一到，植物興將磷酸鹽搬去莖嗰度；當呢樣嘢發生嗰陣，糖份分解過程會起變化，引致花色素苷嘅產生。喺呢個時期植物受到愈強嘅光，花色素苷嘅產生就會愈勁，而花色素苷產生嘅強勁程度會影響樖植物跟住會變乜嘢色，陽光強而涼爽嘅秋天日頭以及有少少凍嘅秋天夜晚會產生最鮮艷嘅顏色。

## 睇埋
*紅葉

## 參考
化感作用

**化感作用**（**allelopathy**）係指一種生物生產某啲化合物嚟到影響第啲物種嘅生長同繁殖。
三船美佳

**三船美佳**（，假名**みふね みか**；）係日本女演員，亦係出名演員三船敏郎嘅孻女。佢1998年16歲就同大佢24年嘅日本搖滾歌手高橋恭司結婚，2004年生咗個女，2016年離婚，2019年同大佢3年嘅圈外人再婚。
王補宣

**王補宣**（）係中華人民共和國熱工學、傳熱傳質學、工程熱力學家。

## 生平
1922年2月5號於江蘇無錫出世。1943年畢業於西南聯合大學工學院。1949年獲得美國普渡大學碩士學位。清華大學教授。1980年當選為中國科學院院士（學部委員）。

佢曾經獲得眾多榮譽同獎勵，包括1986年世界能源協會嘅「能源為人類服務」大獎、1989年國家自然科學三等獎、1998年何梁何利科學與進步獎及2016年中國傳熱傳質首位終身成就獎等。

到2019年8月31號，王補宣因病醫治無效喺北京逝世，享年97歲。

## 參考

類:中國科學院院士
玩家

**玩家**（），粵語口語又可以學英文叫 **gamer**（），係指玩遊戲嘅人。玩家可以係獨自遊玩單人遊戲，亦可以同其他人一齊玩多人遊戲。喺唔同遊戲中，玩家可以扮演唔同角色、完成任務或者純粹探索虛擬世界。玩家未必一定係高手，只要參與遊戲就可以叫做**玩家**—由休閒玩家到職業選手都屬於玩家。

玩遊戲初頭只係一項業餘活動，但係依家已經演變成一種職業。

## 基本詞彙

*Solo：喺網上遊戲當中唔參與團隊、甚至唔同其他玩家互動、自己一個人玩嘅玩家。
*Scrub：指覺得隻遊戲嘅官方規則「唔公平」而自設規則、仲嘗試迫第啲玩家跟佢哋嗰套規則嘅玩家。
*懷舊玩家（retro）：鍾意舊式遊戲嘅玩家；遊戲製作師有陣時會為咗氹呢啲玩家，而專登喺隻遊戲度加啲懷舊嘢（例如似舊式遊戲噉嘅圖像）。
*破壞者：喺多人電子遊戲當中特登做啲嘢嚟令第啲玩家唔開心嘅玩家；例如可能喺一隻 MMORPG 裏面，有玩家成日惡意噉喺留言版上面留啲中傷性嘅留言，呢啲玩家就係破壞者。
*觸手：喺動作遊戲當中對高手嘅稱呼。噉係因為呢啲高手好多時有接近人類極限嘅反應同手眼協調，俾人話佢哋唔係用兩隻手玩，而係好似八爪魚噉用八隻觸手。
***按認真程度分**：
**休閑玩家：對遊戲唔太認真、玩嚟純粹為開心嘅玩家。
**核心玩家：對遊戲認真嘅玩家，會嘗試提高自己技術，但未至於去到有競爭性。
**硬核心玩家（參見）：好認真嘅玩家，鍾意參與比賽同人競技，通常技術上勁過休閑玩家同核心玩家。
**職業玩家：靠玩遊戲作為事業賺錢嘅玩家；可以睇埋電子競技。
*新仔：指經驗尚淺、技術未成熟嘅玩家。
**Newb：新仔一種，通常指態度良好、肯聽前輩勸嘅新仔。
**Noob：通常指態度惡劣、明明玩唔掂都唔聽勸嘅新仔；Noob 成日都會拖累同佢哋同隊嘅老練玩家（仲要態度囂張）而廣受人厭惡。Noob 呢隻字有陣時亦會俾人用嚟做普遍嘅辱罵。
**假新仔：實際上實力極高、但用低等級戶口扮成新仔嘅玩家。

## 理論分類

巴圖玩家分類法係一套將玩家按「玩遊戲嘅動機」分成幾類嘅方案，成日俾人攞嚟做遊戲設計上嘅理論性質討論；根據巴圖玩家分類法，玩家可以分做
***Achiever**－鍾意喺遊戲入面攞高分同收集遊戲裏面嘅徽章（徽章係一啲成功做到某啲嘢就會得到嘅嘢）、
***Explorer**－熱衷於探索遊戲內嘅世界，會想搵到嗮所有隱藏嘅嘢、
***Socializer**－在乎嘅遊戲嘅社交性，例如想要隻遊戲可以攞嚟喺聯歡會上同朋友一齊玩、
***Beater**－競爭性強，鍾意隻遊戲俾機會佢哋同第啲玩家競技、
***Completionist**－成就者同探索者嘅合體，想要完美噉完成遊戲嘅內容同埋搵出隻遊戲所有嘅秘密（睇埋 100% 完成）；
遊戲設計學者指出，遊戲製作師要考慮佢哋隻遊戲傾向吸引邊種玩家，按此調整隻遊戲；例如如果知道隻遊戲吸引嘅玩家以社交者為主嘅，噉製作組就要諗多啲計，方便隻遊戲多人一齊玩。

## 玩家體驗

玩家體驗係講緊玩家喺遊戲過程中所感受到嘅情緒、投入感同滿足感等嘅心理反應。良好嘅玩家體驗能夠令人樂而忘返，有時甚至會進入一種叫做心流（參見）嘅狀態。所謂心流，係指人完全專注喺某個活動上面，唔覺時間流逝，內心處於高度集中同愉悅之中。當遊戲嘅難度同玩家技能水平達到平衡，就最容易產生心流體驗。設計者好多時都會刻意調整遊戲節奏、難度曲線同畫面回饋，嚟提升玩家體驗，令玩家沉浸喺遊戲世界之中。

## 睇埋
*博弈者
*玩嘅行為
*打機用語
*遊戲人工智能

## [[TV Tropes|橋]]頁

## 引咗
絕世好Bra

《**絕世好Bra**》（英文：**La Brassiere**）係2001年上畫嘅港產片，由劉青雲、古天樂、劉嘉玲、梁詠琪主演，陳慶嘉、梁柏堅執導。故仔講有間胸圍公司請咗兩個男設計師去研發「絕世好Bra」。

## 睇埋
*《絕世好B》
*《絕世好賓》
李福男

**李福男**（諺文：이복남，）係韓國李氏朝鮮軍人、朝鮮之役期將領嘅一。

1555年6月28號朝鮮江原道溟州郡生。1588年式年武科做丙科及第、任宣傳官、別將等。1592年任羅州判官、同年4月朝鮮之役做兼任都伏兵將。同年7月義兵將黃璞，李洸，金堤郡守鄭湛與全州熊峙做日本軍交戰、安德院溪谷嘅日本軍殲滅。同年12月八良山城嗰守備、1593年全羅助防將、全羅防禦使、同年4月任忠淸助防將及7月3號疾病替職、7月20號任全羅防禦使、10月任訓鍊都正、12月再任忠淸助防將。1594年9月南原府使兼全羅助防將、1595年1月任全羅道兵馬節度使、1596年羅州牧使。

1597年再任全羅道兵馬節度使、同年日本軍做朝鮮再侵、海案上陸日本軍嘅防禦順川行。8月南原城嘅日本軍陷落、佢係助防將金敬老、山城別將申浩外8千兵士引率、北上南原城。佢係戰鬪於南原城做日本軍5萬兵力、数量劣勢。8月16號敗戰因責自焚。

## 出面網頁
* 李福男
* 李福男
兒童餐

**兒童餐**係指食肆專為細路準備嘅套餐，嘢食比較啱細路口味，份量亦會少啲，有啲會送埋玩具。
捕光複合物

**捕光複合物**（**light-harvesting complex**）係植物嘅一種結構，喺光合作用當中負責吸收太陽光。
陳家鏞

**陳家鏞**（）係中華人民共和國化學工程同濕法冶金專家，做過中國科學院院士。佢喺四川金堂出世。

## 生平
陳家鏞於1943年畢業於國立中央大學化學工程系，此後留校任教。1947年前往美國留學，1951年獲得伊利諾大學化工系博士學位。同年走到麻省劍橋市嘅麻省理工學院從事博士後研究。1952年又返到伊利諾大學進行研究。1954年起喺杜邦化學公司薄膜部約克斯（Yerkes）研究所擔任研究工程師。

1956年喺葉渚沛邀請下返到中國，此後長期喺中國科學院化工冶金研究所從事研究工作。1958年出任濕法治金研究室主任。1978年任化工冶金研究所副所長。1980年當選為中國科學院學部委員（院士）。

此外佢仲曾經擔任中國有色金屬學會副理事長、中國金屬學會理事、全國政協委員等職。

到2019年8月26號，陳家鏞因病醫治無效喺北京逝世，享年97歲。

## 參考資料

* 
* 

類:中國科學院院士
類:前全國政協委員‎
玩家對戰

**玩家對戰**（）係電子遊戲嘅一種玩法，相對於玩家對抗環境。喺 PvP 遊戲之中，玩家直接同其他真人玩家對戰較量，呢種遊戲強調策略思考、反應要快同埋技術。PvP 往往係多人遊戲或網上遊戲嘅核心玩法之一。

## 基本概念

## 遊戲例子
《魔獸世界》除咗 PvE 式嘅玩家合作打怪，亦有大量 PvP 內容，俾玩家同第啲玩家直接對戰。

《超級炸彈人》同相關嘅作品，多數有對戰模式，可以容納四至八位玩家，喺同一個遊戲空間中互鬥，最後一個淨低嘅就謂之贏。

## 睇埋
*網上遊戲
*零和遊戲

## 引述
零玩家遊戲

**零玩家遊戲**（**zero-player game**）係指一隻電子遊戲當中冇真人喺度玩，由電腦玩家彼此對局。零玩家遊戲做法通常係由一個人類操控者制定場遊戲嘅參數，再俾人工智能玩家互相對局，而玩家可以享受睇人工智能互相廝殺嘅快感。呢啲遊戲好少見，但的確有成功之作。

## 參考
玩家對抗環境

**玩家對抗環境**（）係電子遊戲嘅一種玩法，相對於玩家對抗玩家。喺 PvE 遊戲之中，玩家主要同遊戲世界入邊嘅敵人、機關、解謎情境或者其他元素對抗，而非好似 PvP 噉同其他真人玩家對戰。PvE 強調玩家同遊戲世界之間互動，好多時都有探索嘅性質。

## 基本概念

## 遊戲例子
《薩爾達傳說系列》以動作冒險為主，玩家喺開放世界中解謎、探索地城。

《超級炸彈人》同相關作品嘅正常模式，可以容納一至兩位玩家，玩家一齊闖關打怪獸，而啲怪獸由電腦控制。

《魔獸世界》有好多副本都係成隊真人玩家喺網上一齊玩，合作攻略地城同打怪，一眾玩家要合力打低電腦控制嘅強敵。事實係好多 MMORPG 都好似魔獸世界噉，可以成大班真人玩家網上連線，一齊攻略難關。

## 另見
*遊戲人工智能

## 引咗
即時制

**即時制**（參見）係一種遊戲進行模式。若果話某隻遊戲行即時制，意思係話隻遊戲入面嘅事件會隨住現實時間而係噉發生，玩家同其他單位都可以同時行動，唔似得回合制噉要唔同玩家輪流操作。

一般認為，即時制嘅相對係回合制。

## 基本概念

即時制遊戲強調動態嘅反應同時間管理。玩家冇固定嘅操作輪次，必須喺不斷變化嘅情況下即時作出決策。遊戲時間會持續流動，無論玩家有冇輸入指令，場景中嘅角色、敵人同環境都會繼續變化。

## 應用類型

使用即時制機制嘅遊戲類型包括：
* 動作 RPG
* 射擊遊戲
* 即時戰略遊戲

## 設計考量

## 睇埋
*反應時間
*打機用語

## 引咗
回合制

**回合制**係遊戲進行嘅一種形式，指隻遊戲會停低，俾有主動權嗰位玩家慢慢做決策：原則上，玩家可以用好耐時間思考，遊戲狀態都會停咗喺度，等到佢做好決定先至運行落去。大多數嘅棋類遊戲同紙牌遊戲都係採取回合制嘅。

一般認為，回合制嘅相對係即時制。

## 嗌法
**回合**呢個概念喺唔同語言中嘅叫法：
*
*
*

## 棋類遊戲
中國象棋同國際象棋都係採用回合制。每個玩家輪到佢行嗰陣，都只可以行其中一隻棋，然後輪到對方行。玩家可以喺對方行動之前詳細思考下一步要點行。 
 
喺包括中國象棋同國際象棋等嘅遊戲之中，玩家可以完全掌握遊戲資訊，屬於典型嘅完全資訊遊戲。

## 桌上遊戲
回合機制係桌上 RPG 同類似遊戲嘅重要元素。

喺龍與地下城（D&D）入便，戰鬥階段通常採用回合制嘅系統。每個角色都有自己嘅行動順序，由骰仔擲出嘅先後次序決定，喺自己嘅回合入面可以移動、攻擊、施法或者使用道具呀噉。

喺集換式咭遊戲之中，回合制係規則嘅核心。例如魔法風雲會（MtG）同好多同類遊戲之中，每位玩家輪流做決策，包括抽牌、召喚、施放魔法、進行攻擊同結束階段呀噉。

## 設計考量

## 睇埋
*回合制策略遊戲
*策略思考
*打機用語

## 引咗
協和小學

**協和小學**可以係：
*廣州市協和小學
*香港
**中華基督教會協和小學
**中華基督教會協和小學（長沙灣）
*馬來西亞檳城協和小學
程式執行

**執行**（名詞：；動詞：）喺電腦科學上係指「一部電腦或者虛擬機械執行一個電腦程式嘅指令」嘅過程。
子程式

**子程式**（， ），又叫**子程序**，亦有叫**函數**，喺編程上係指大型程式當中特定嘅一柞程式碼，由一句或者多句陳述式組成，專門完成某項工作，而且獨立於子程式外嘅陳述式。通常用嚟教個程式做一啲要重複做若干次嘅工作。

## 概念

例如係以下呢段虛擬碼，就會令個程式行子程式 a 三次，等個程式員唔使將子程式 a 段碼寫三次：


```c
子程式 a
    ... 喺依道講好個子程式做乜...

  行子程式 a
  行子程式 a
  行子程式 a
```

噉做除咗慳位，第時想更改源碼嗰時亦會方便啲：假如編程員將同一段碼寫三次，將來想改嘅時候就要逐段逐段改，改三次；用咗子程式，就只係需要改個子程式入便嘅碼，改一次。

## 應用
以下係用 JavaScript 展示子程式嘅示範：

```javascript
let globalVar = "我係 Global";

function FangSeon() {
let localVar = "我係 Local";

console.log(globalVar); // 成功：讀到全域變數
console.log(localVar);  // 成功：讀到局部變數

}

FangSeon();

console.log(globalVar); // 成功
console.log(localVar);  // 呢行會引致 error，因為喺呢度 localVar 係唔存在嘅。
```

最後嗰行會引致錯誤，係因為喺 JavaScript 嘅子程序之中用 `let` 嚟設定變數，個變數會自動設成以嗰個子程序為作用域，由於 `localVar` 係喺 `FangSeon` 呢個子程式入便設定嘅，佢喺個子程式以外嘅地方唔存在，喺個子程式以外嘅地方想用佢，就會出錯。

## 價值

寫程式嗰陣用子程式嚟處理一啲要做好多次嘅工作，有助達致模塊化。

## 睇埋
*遞歸
*事件
*代碼重複
*回呼函數

## 引述
標記 (電腦科學)

喺電腦科學上，一個**標記**（**label**）係為源碼當中某一個位置俾嘅名或者號碼（除此之外冇任何功能）。段源碼第啲部份嘅控制流程機能可能會靠一個位置嘅標記嚟跳去呢個位置。

## 參考
控制流程圖

**控制流程圖**（）係電腦科學上用嚟表達控制流程嘅圖表。一幅控制流程圖會用一個個*節點*（node），每個節點代表一段直線執行嘅碼，而節點之間會有箭咀嘅線代表嗰個位有可能會跳去箭咀指住嘅位。控制流程圖喺電腦科學上成日俾人喺做編程上嘅研究嗰陣攞嚟清楚噉表達一個電腦程式。

## 睇埋
*控制流程

## 攷
程式行號

**程式號**（）係一個代表源碼入面某一句嘅自然數，喺大多數程式語言（包括 Python 同 MATLAB 等）都係個文字檔第幾行，個行號就係邊個數，但係有啲程式語言要自已決定行號，而且唔使啲行號連續（例如好多嘅 BASIC 版本）。

唔使啲行號連續嘅程式語言可能會係一啲通常要喺個語言環境入面輸入程式，唔用得或者唔方便用其他原始碼編輯器嘅語言；如果每行都要決定行號，行號會係淨係需要愈落個數愈大就得，所以編程員通常會特登寫到啲行號唔連續，等遲啲喺兩行中間加多啲嘢都唔使郁其加嘢就加到，就好似係以下呢段 BASIC 碼噉，第10行同第20行（指行號係 10 同 20，唔係真係數出嚟嘅第幾行）之間有9個空位：


```qbasic
10 LET X = 3
20 PRINT X
```


呢類嘅系統有時會提供一個命令或者一個公用程式，可以將啲行號重新編過，唔使用手慢慢改（例如一啲 BASIC 會提供一個 renumber 命令）。

## 參考
Goto

（，源自英文 ，直譯 ｢走去｣）係最原始嗰種控制流程，相當於機械語言或者組合語言嘅 ｢跳｣（）或者 ｢分岐｣（）命令。喺支援標記嘅程式語言，｢goto｣ 後面通常用都係放一個標記，意思係叫部電腦喺嚟到呢個位嗰陣跳去個標記所標示嗰個位置，當中「goto」使唔使大細階就視乎程式語言而定：

    **goto** *label*

喺唔支援標記嘅程式語言，｢goto｣ 後面通常會係行號，例如，喺早期嘅BASIC，可能有行會咁寫：

    80 **GOTO** 10

喺呢個例子，80 係 ｢goto 10｣ 呢行自己嘅行號，而呢個 ｢goto｣ 就叫架電腦走返去第10行（指行號係10，唔係真係數落係第10行）；如果中間冇第啲 ｢goto｣，又冇終止程式嘅命令，第10行同第80行之間就會形成一個無限迴圈。

## 睇埋
*代碼難讀化
## 參考資料

## 註

## 書目
* 
*
陳述式 (電腦科學)

**陳述式**（）喺編程當中係指令式程式語言裏面最細嘅獨立元素，表達個程式要執行嘅一個動作。多數程式係以某啲程式語言編寫成嘅一個或者多個陳述式嘅序列，用嚟命令電腦執行指定嘅一系列操作。
突然好想聽

**突然好想聽**（）係香港商業電台叱咤903嘅節目，連埋廣告每集係一百二十分鐘。由903 DJ輪流主持。響2018年3月18號至9月9號星期日夜晚七點至九點播放。節目主要係播歌，填補雲妮原先嘅國語類時段。

## 播放時間
*2018年3月18號至9月9號：逢星期日夜晚七點至九點播出
**2018年4月8號：由於播出《2018饑饉三十閉幕音樂會》嘅關係，嗰晚節目只係播一個鐘頭，由夜晚八點開始播。
**2018年7月8號：由於播出《拉闊音樂會 THE TRIO仨 李克勤 x 周國賢 x AGA》嘅關係，嗰晚節目暫停一晚。

## 每集主題

## 參考


## 出面網頁
*突然好想聽重溫網頁

|-
|width=30% align=center|**上一節目**國語類（少爺占／My當奴）
|width=40% align=center|**突然好想聽**2018年3月18號－9月9號(19:00-21:00)
|width=30% align=center|**下一節目**國語類
結構化編程

**結構化編程**（）係一種源自 1950 年代嘅編程範式，旨在透過語法將流程控制嘅結構形式化，令到可以睇到出個程式嘅流程，同用不變式（invariant）來確定計算上嘅邏輯，從而令電腦程式更加清晰同高品質，以及減少程式製作所需嘅時間。

## 概論

下面呢段虛擬碼，會令個程式行子程式 a 三次，等個程式員唔使將子程式 a 段碼寫三次，可以慳返啲位：


```c
子程式 a
    （講好個子程式包含乜陳述式）

  行子程式 a
  行子程式 a
  行子程式 a
```


如果冇咗子程式嘅使用，呢段碼就會變成：


```c
子程式 a 嗰柞陳述式
  子程式 a 嗰柞陳述式
  子程式 a 嗰柞陳述式
```


冇子程式嘅做法有多種唔好處：個編程員喺編程嗰陣要重複將同一段碼寫幾次；如果佢想改子程式 a 入面嘅陳述式，佢就要改成三次（而用咗子程式做法嘅情況淨係需要改一次）；喺現實嘅程式製作當中，一個程序閒閒地可以需要重用十次以上，所以子程式嘅使用慳咗好多時間精神。再普遍啲講，對控制流程嘅運用－結構化編程嘅諗頭－幫編程員慳咗好多時間精神。

## 嗌法
*

## 睇埋
*模塊化編程
*結構化程式定理

## 引述
死亡競賽

**死亡競賽**（；參見 ）係一種常見於射擊遊戲嘅遊戲模式。喺死亡競賽之中，遊戲將玩家置於虛擬環境當中，叫佢哋互相競技，當中**競技**喺射擊遊戲中通常係用槍炮互射，死咗嘅玩家會重生，一路直至對局結束為止。

## 定位
定義上，採用死亡競賽嘅遊戲會
*有最少兩位玩家；
*將玩家擺喺遊戲嘅環境當中，叫佢哋殺敵；
*死咗，生命值變零，嘅玩家會重生；
呢個過程會一路持續，直接結束條件到達為止，當中**結束條件**可以係夠鐘，又或者其中一方嘅殺敵數超過咗某個數值。比賽完結嗰陣，殺敵數最多嗰位或者嗰隊玩家，就算係贏家。

## 例子
喺二十一世紀頭嗰十餘年嘅射擊遊戲之中，死亡競賽係標準嘅比賽模式，好多呢個時期嘅射擊遊戲都係以死亡競賽為標準模式嘅。

## 睇埋
*重新生成
*最後一人

## 參考
程式編寫範式

**程式編寫範式**（），簡稱**編程範式**，係電腦程式編寫上嘅一個概念。一套編程範式指一套做程式編寫嘅「大方向」。

## 基礎概念

最簡單噉講，一套程式編寫範式可以想像成一種做程式編寫嘅「處理方法」。

### 抽象化

原則上，無論一個電腦程式用咩程式語言寫，部電腦內部實際上都係行緊機械碼。程式語言做嘅，係將電腦做緊嘅運算抽象化（abstraction）。

例子可以想像部電腦，部機識用 `add()` 將兩個數加埋，即係
  add(1,2) 會得出 3
  add(3,4) 會得出 7
... 如此類推。噉「攞 n 個數，當中 n > 2，將啲數冚唪唥加埋嗮一齊」呢樣運算作業查實可以想像成－
#用 `add()` 將第 1 個數同第 2 個數加埋，得出個數叫 `s`；
#用 `add()` 將 `s` 同第 3 個數加埋，得出嘅數擺落 `s` 度
... 一路做到加埋嗮啲數為止；想像家陣隻程式語言將 `add()` 同埋啲必需嘅數據操作功能（例如係「將啲數據記落啱嘅記憶體地址度」）「包埋一嚿」整做 `sum()` 呢句陳述式（抽象化），句嘢會叫部電腦將 `()` 入面嗰拃數加埋嗮一齊；噉用家寫程式就可以寫
  x = sum(1,2,3,4) *# 將 x 設做 1 2 3 4 加埋得出嘅值。*
而唔使寫
  x = add(1,2)
  x = add(x,3)
  x = add(x,4)
咁撈絞。抽象化係電腦科學上非常重要嘅一部份，令啲人寫程式嗰陣方便好多。

### 程式語言

喺廿一世紀初，資訊科技工作上有好多隻唔同嘅程式語言，比較出名嘅有 Python、Java（包括 Processing）、JavaScript、C 同埋 C＃ 呀噉。唔同嘅程式語言偏重嘅功能都唔同，所以喺「抽象化咗啲乜」呢點上都唔同，例如
*Processing 呢隻語言係專門設計嚟整圖像嘅，所以會有（例如）陳述式畀用家用 `circle(224, 184, 220)` 噉嘅一行碼就畫個圓形出嚟－即係將「畫圓形」當中涉及嗰一大拃運算抽象化，整做一句陳述式 `circle()` ；第啲程式語言，多數因為唔係設計嚟整圖像嘅，所以冇啲噉嘅功能；
*又例如如果話「Python 支援物件導向編程（OOP）」嘅話，即係話 Python 提供咗拃陳述式，方便用家用 OOP 呢種編程範式成日用到嗰啲功能（例如 OOP 成日會用到「建立物件」噉），而唔支援 OOP 嘅程式語言就好可能係冇呢啲陳述式，所以唔方便用家用 OOP 寫程式。
噉即係話一套程式編寫範式可以想像成一拃成日畀人一齊用嘅功能，呢啲功能協作達致畀用家透過某套「處理方法」嚟解決編程上嘅問題。從事寫程式相關工作嘅人（例如軟件工程師噉），往往需要知道自己做緊嘅工作要用邊種編程範式，並且揀返隻啱用嘅程式語言。

## 指令式

用指令式編程（imperative programming）寫嘅程式，重點在於要向部電腦畀一連串嘅指示，教部電腦點樣一步一步噉改變自己嘅狀態，由初頭（咩問題都未解決）嘅狀態去到最終（如果個程式寫得無誤，會係問題成功解咗）嘅狀態。

指令式編程成日畀人當係宣告式編程嘅相對。
### 物件導向

物件導向編程（object-oriented programming，OOP）係一種常用嘅指令式編程範式，指建構程式嗰陣用「物件」（object）嚟去做基本單元：個程式會有一個個嘅類別（class），每個類別會若干個實例（instance），每個物件都係一個實例，會有若干份資料，而且每件同一類別嘅物件有嘅變數都一樣。例如以下呢段 C++ 碼噉：


```cpp
class Car { // 「Car」係一個類別。
  public: // Car 嘅每一個實例（每件屬於 Car 嘅物件）都會有以下呢啲變數...
    string brand; // 牌子
    string model; // 型號
    int year; // 年份
};
```


呢種做法喺好多應用上都好幫到手令個程式更加容易打理，例：一位電子遊戲製作師喺度編寫佢隻新遊戲嘅遊戲程式，佢想創造一個遊戲世界俾玩家喺裏面移動；佢想個虛擬世界設計成好似一個現實嘅城市噉，度緊個城市其中一條街要點設計，佢想條街有幾架車泊咗喺度做背景，佢可以設定一個「車」嘅類別，個類別每個實例都有「色水」同「位置」等嘅變數，然後叫個程式將「建構一個車嘅實例」呢樣嘢做三次－就唔使吓吓都重新打過「建構一個車嘅實例」嘅碼。因為 OOP 咁好使好用，有好多常見嘅程式語言都支援 OOP，包括咗 C++、JavaScript 同埋好多遊戲引擎（game engine）都支援嘅 C＃... 等等。

## 宣告式

### 函數式

## 第啲範式
### 結構化

結構化編程（structured programming）係一種源自 1950 年代嘅編程範式，旨在透過語法將流程控制嘅結構形式化，令到可以睇到出個程式嘅流程，從而令電腦程式更加清晰同高品質。

下面呢段虛擬碼，會令個程式行子程式 a 三次，等個程式員唔使將子程式 a 段碼寫三次，可以慳返啲位：


```c
子程式 a
    （講好個子程式包含乜陳述式）

  行子程式 a
  行子程式 a
  行子程式 a
```


如果冇咗子程式嘅使用，呢段碼就會變成：


```c
子程式 a 嗰柞陳述式
  子程式 a 嗰柞陳述式
  子程式 a 嗰柞陳述式
```


冇子程式嘅做法有多種唔好處：個編程員喺編程嗰陣要重複將同一段碼寫幾次；如果佢想改子程式 a 入面嘅陳述式，佢就要改成三次（而用咗子程式做法嘅情況淨係需要改一次）；喺現實嘅程式製作當中，一個程序閒閒地可以需要重用十次以上，所以子程式嘅使用慳咗好多時間精神。再普遍啲講，對控制流程嘅運用－結構化編程嘅諗頭－幫編程員慳咗好多時間精神。

### 事件驅動

事件驅動編程（event-driven programming，EDP）用事件主導程式嘅流動。

EDP 上講嘅「事件」，係指由隻軟件留意到嘅一個行動或者一件事件，例如係「踎士左掣畀人撳咗」或者「鍵盤上邊個邊個掣畀人撳咗」... 呀噉。唔跟 EDP 嘅程式通常會係噉嘅：
*開始 → 讀取 input → 運算 → 寫出 output → 結束
而跟 EDP 嘅程式望落會比較似以下噉嘅流程：
*開始、
*進入事件迴圈（event loop）、
*<code>If</code> 冇事件發生，繼續處於事件迴圈；
*`If` 有事件發生（trigger），睇吓件事件係乜事，按事先講定嘅法則，決定要做乜（事件處理器；event handler）；例如想像一個遊戲程式－
**假想個程式設定咗「如果玩家撳咗 A 掣，玩家角色就起跳，然後程式返去事件迴圈」；
**假想個程式設定咗「如果玩家撳咗 esc，就結束程式」；
例如廿一世紀初嘅遊戲編程就成日都會用到 EDP。

## 睇埋
*領域特定語言
*圖靈完整性

## 攷

## 拎

*Introduction of Programming Paradigms. *GeeksForGeeks*.
*Classification of the principal programming paradigms.
*How programming paradigms evolve and get adopted?.
最後一個企到喺度嘅人

**最後一個企到喺度嘅人**（取自），簡稱可作**最後一人**，係電子遊戲嘅一種遊戲模式。最後一人玩法同死亡競賽大致上相似，唯一分別係冇得重新生成：某個或者某隊玩家如果死咗，佢哋就出局冇得再玩；所以成場對局就變成玩家之間爭相以生存為首要目的，最後企到喺度嗰個或者嗰隊就贏。最後一人呢種比賽形式，可以話係大逃殺遊戲嘅基礎。

## 起源

一般認為，將最後一人呢種玩法普及化嘅，係九〇年代嘅炸彈人系列作品，好似係超級炸彈人等。

## 風行

喺二〇一〇年代，大逃殺遊戲呢種遊戲類型，一度風靡全球，好似係食雞同 Apex 英雄等嘅大逃殺遊戲長期高據 Steam 最多人玩嘅遊戲嘅榜首。

## 睇埋
*死亡競賽，算係 LMS 嘅相對。 

## 引述
熱座模式

**熱座模式**（**hotseat**）係喺某啲回合制電子遊戲當中會見到嘅遊戲模式，指真人玩家輪流噉控制隻遊戲嘅主角嚟玩，例如係 Wii Sports 當中嘅某啲運動就要求多個玩家輪流上場。「熱座」呢個詞源自街機，啲玩家輪流坐上去座機個位度玩。

## 參考
突然死亡

**突然死亡**（）係唔少運動同多人電子遊戲都有嘅遊戲模式。喺突然死亡之下，玩家要彼此之間要爭相超前對手，而一個玩家喺俾人超前嗰一刻就輸，例如喺一隻格鬥遊戲入面，場比賽如果過咗 10 分鐘都未分勝負，噉就進入突然死亡－所有玩家嘅生命值即刻變成 1（再俾人打中多吓就死）嘅狀態。

## 參考
King of the hill

**King of the hill** 喺打機用語上係指一種常見於射擊遊戲嘅遊戲模式。呢個模式要求玩家防守座「山」－將玩家分兩隊，一隊如果企喺座「山」之內，就可以將座「山」變成屬於佢哋嘅，而每單位成功霸住座「山」嘅時間都會幫一隊加若干分數。殺敵唔會直接幫一隊贏，但有助守住座「山」。最後時間到得分高嗰隊或者最先得到若干分數嗰隊就贏。

## 參考
過捕

**過捕**（**surplus kill**）係獵食者有陣時會有嘅一種行為，指佢哋殺起獵物上嚟會零舍狼死，殺嘅數量多過佢哋需要食嘅數量。喺呢種情況下，佢哋通常會食走一啲殺咗嘅獵物，跟住儲起或者放棄淨低嘅肉。呢種行為喺浮游生物、豆娘若蟲、補食蟎、鼬、蜜獾、狼、虎鯨、赤狐、斑鬣狗、蜘蛛、棕熊、猞猁、貂、同家貓等獵食性動物上都觀察得到。

## 參考
*Jennifer L. Maupin and Susan Reichert, *[http://beheco.oxfordjournals.org/cgi/content/full/12/5/569 Superfluous killing in spiders]*.
*Joseph K. Gaydos, Stephen Raverty,Robin W. Baird, and Richard W. Osborne, *[http://www.cascadiaresearch.org/robin/GaydosetalNWN2005.pdf#search=%22surplus%20killing%22 SUSPECTED SURPLUS KILLING OF HARBOR SEAL PUPS (PHOCA VITULINA) BY KILLER WHALES (ORCINUS ORCA)]*.
*William G. George and Timothy Kimmel, *[http://elibrary.unm.edu/sora/Auk/v094n04/p0782-p0783.pdf#search=%22surplus%20killing%22 A Slaughter of Mice by Common Crows]*.
*Wildlife Online: Foxes-Surplus Killing, *[http://www.wildlifeonline.me.uk/questions_answers_foxes.html#kill Why do foxes kill to excess...]*.
*For Wolves: Ralph Maughan Wolf Report, *[http://www.forwolves.org/ralph/jacksonwolves7-.htm Jackson Trio makes some surplus kills]*.
*High Country News, Zachary Smith, *[https://web.archive.org/web/20060822081003/http://www.hcn.org/servlets/hcn.Article?article_id=15048 Wolf pack wiped out for ‘surplus killing’]*.
*Victor Van Ballenberghe, *[https://web.archive.org/web/20060917142923/http://wolfsongalaska.org/tech_info.html Technical Information on Wolf Ecology and Wolf/Prey Relationships]*.
*Ned Rozell, *[https://web.archive.org/web/20060901232627/http://www.gi.alaska.edu/ScienceForum/ASF15/1547.html Far North Grizzlies Develop Taste for Muskoxen]*.
*Pierre-Yves Daoust, Andrew Boyne, Ted D’Eon, *[http://archive.wikiwix.com/cache/20111008232126/http://wildlife1.usask.ca/newsletters/newsletter9-2.htm#terns Surplus killing of Roseate Terns and Common Terns by a mink]*.

## 攷
奪旗

**奪旗**（**capture the flag**，簡稱「**CTF**」）喺電子遊戲用語上係一種常見於射擊遊戲嘅遊戲模式：遊戲將參與嘅玩家分成兩隊，每隊都有一支旗喺地圖上某個位；一個玩家如果掂到嗰支旗就算攞到支旗，佢跟住要將支旗帶返去自己陣地嗰度，如果佢成功噉做，佢嗰隊就得分；而支旗俾人攞咗嗰隊可以殺死手上有旗嗰個玩家嚟攞返支旗；遊戲會喺時間到嗰陣或者其中一隊成功拿下若干量嘅旗嗰陣結束，而遊戲結束嗰時多啲旗嗰隊就贏。

## 參考
時間競速

**時間競速**（**time attack**）喺打機用語當中係指一種常見於競速遊戲同平台遊戲嘅遊戲模式，指嘅係俾玩家分別噉嘗試衝過一個關卡（或者跑完一條賽道），每個玩家都量度佢用咗幾多時間過關，最後用咗最少時間嘅玩家就贏。

## 參考
合作遊戲模式

**合作遊戲模式**（）係指一隻正常情況係單人玩或者 PvP 嘅遊戲提供一個特殊模式，俾多個玩家合作一齊對付由電腦控制嘅敵人，例如一隻正常係 PvP 嘅射擊遊戲當中有個模式係俾多個玩家一齊合作射喪屍。

## 參考
玩家角色

**玩家角色**（）指一隻遊戲當中由玩家控制嘅角色，喺單人遊戲入面通常會係故仔嘅主角。

## 參考
非玩家角色

**非玩家角色**（，簡稱 ）指喺一隻遊戲當中唔係由玩家控制嘅角色，包括咗主角嘅助手、敵人、或者背景嘅群眾等等。

## 睇埋
*遊戲人工智能

## 參考
二打六 (遊戲)

**二打六**（**mook**）喺電子遊戲上通常指用一樣嘅模組整成、數量多、而且個體戰鬥力弱嘅敵人（但一大堆上嗰陣可以好好打）。喺 RPG 當中，玩家可以靠係噉打低二打六敵人嚟得到經驗值、虛擬錢、同其他獎勵。

## 參考
遊戲管理員

**遊戲管理員**（）喺某啲檯上遊戲當中指遊戲嘅主持人，而喺網上遊戲裏面指負責監察玩家同維護遊戲環境嘅工作人員。

## 睇埋
*檯上 RPG
*講故佬

## 參考
角色職業

**角色職業**（）係 RPG 當中常見嘅概念：為咗令到隻遊戲有更大嘅多樣性，每個角色都會有「職業」嘅屬性。職業會決定角色嘅能力值同有乜異能。呢個概念由龍與地下城以至魔獸世界等都會用到。

## 基本概念

一個角色通常只可以同時屬一個職業，但好多 RPG 都會容許一個角色遊戲中途轉工。職業會決定個角色嘅能力值同有乜異能，每個職業都有專用嘅異能，而唔同職業有唔同專長－於是玩家就有得透過揀職業嚟突顯自己個性，或者要思考唔同職業嘅角色喺戰術上要點互相配合。

## 常見職業

以下係一啲比較常見嘅職業。因為 RPG 傳統多數用奇幻作為遊戲嘅美學，所以呢啲職業係以奇幻故仔入面常見嘅角色類型嚟命名嘅：

## 戰術
動作 RPG（ARPG）嘅角色職業基本上可以分兩大類－
*好似騎士等主要靠近身肉搏嘅職業，佢哋啲攻擊通常冇乜射程可言；
*好似魔法師等主要靠長距離攻擊嘅職業，佢哋可以企喺離敵人遠嘅地方用魔法射敵人，但一旦敵人靠得太近佢哋就好多時會無力反抗；
唔同嘅 ARPG 有唔同方法畀唔同職業嘅角色互補不足：《闇龍紀元系列》會畀玩家控制住一隊角色，玩家預設會控制住主角，但有權喺戰鬥途中改做控制主角嘅其中一個隊友，所以玩家可以例如要啲騎士企喺魔法師前面做人盾，等啲魔法師可以安心施咒；而喺《艾爾登法環》裏面，故仔嘅主角係獨行嘅，大多數時間都冇隊友幫手，不過隻遊戲有**靈灰**嘅機制－玩家可以用靈灰呢種道具召喚啲鬼嚟幫手打，玩家如果用緊個身為魔法師嘅角色，可以召喚騎士型（血量高又會企喺召喚者前面）嘅鬼要佢哋做自己人盾，等自己可以安心施咒。

## 睇埋
*遊戲角色
*遊戲平衡
*用家化身
*奇幻
*英雄射擊遊戲

## 註釋

## 引咗
千雪

**千雪**（，係香港女演員，2018年開始拍劇。佢本嚟係香港科技大學商學院課程總監，之後佢憑2019年ViuTV電視劇《教束》家長教師會主席劉梁寶儀嘅角色畀網民關注，同一年辭咗科大嘅工作，投身做全職演員。

## 演出
### 電影

### 電視劇（[[港台電視]]）

### 電視劇（[[ViuTV]]）

### 廣告、宣傳片、教育片
* 1999年：政府慎防山火宣傳片
* 2017年：安怡護心佳
* 2019年：服他靈
* 2019年：3M細滑牙線棒 飾 法官
* 2019年：Food Panda 鄭嘉穎嗌餐飽 飾 鄭嘉穎經理人
* 2019年：M21 《爸爸媽媽有得揀》 飾 吳羅采素

## 參考

## 出面網頁
*
二周目

（）係常見於日本出嘅 RPG 嘅遊戲模式，係喺通咗關一次之後先可以玩嘅。呢個模式俾個玩家重新通關，而且有一啲喺第一次通關嗰時冇嘅嘢玩（例如係重新嘗試過關，但啲角色保留之前嘅經驗值）。

## 參考
模型紙

**模型紙**（；）係一種喺動畫、漫畫同電子遊戲嘅製作（涉及角色設計）上會用嘅圖，指一幅用嚟描述某個角色嘅圖像，通常會有個角色擺一個代表到佢個性嘅姿勢，再加埋佢由唔同角度睇嘅樣。如果個項目涉及立體圖像，製作組喺開始郁手整三維模型之前實會畫好模型紙先。

例如下圖係一個虛構角色嘅模型紙：

## 睇埋
*打機用語

## 引咗
吸血鬼

**吸血鬼**（），又叫**吸血魔**或者**吸血殭屍**，係西洋傳說入面嘅一種超自然生物，吸血維生。唔同虛構作品對吸血鬼嘅描繪不盡相同。一般嚟講吸血鬼除咗會吸血，仲有以下呢啲特徵：識變身成蝙蝠、怕太陽光等。有好多現代虛構作品都以吸血鬼為主題，例如係吸血新世紀系列噉。

## 描述

根據多數故仔嘅描述，吸血鬼係種受超自然力量影響而曉郁嘅死屍（不死生物），佢哋
*郁動能力正常，甚至仲識飛；
*有返咁上下智能，呢點唔似得喪屍；
*需要吸生勾勾嘅人或者動物嘅血嚟維持自己存在；
*除此之外，吸血鬼好多時仲會具有能夠變身成蝙蝠或者心靈感應等嘅特異能力；
*喺弱點上，吸血鬼多數怕陽光，所以日頭嗰陣要喺棺材入面瞓覺，而除咗陽光之外，佢哋好多時仲俾人描繪成怕十字架（或者第啲神聖嘅符號）同大蒜。

例如源自 1897 年小說《德古拉》嘅德古拉伯爵（Count Dracula）就係一個好出名嘅吸血鬼角色。

## 起源

有人指，吸血鬼嘅諗頭係源自某啲歐洲嘅歷史人物。

好似係 15 世紀嘅羅馬尼亞貴族弗拉德三世（Vlad III）就出咗名鍾意用穿刺嘅方式嚟處死佢啲敵人，俾好多文壇人士指係德古拉伯爵嘅原型。

16 世紀嘅匈牙利女伯爵巴托里·伊莉莎白（Elizabeth Báthory）就出名謀殺咗幾百個後生女仔，而且仲有傳言話佢鍾意用後生女仔嘅血沖涼，諗住噉做可以幫自己保持年輕，因而有咗個花名叫「血之女伯爵」，亦都俾人指係現代吸血鬼橋段嘅原型之一。

## 睇埋
*喪屍
*人狼
*仙子
*殭屍
*吸血鬼數
*致命女郎

## 引咗
結構化程式定理

**結構化程式定理**（**structured program theorem**）係喺 1966 年出嘅一條定理，革新咗程式編寫呢個領域。根據呢條定理，**是但搵個用咗 goto 嘅程式，呢個程式都可以轉化做一個冇任何 goto 喺入面、而且功能上完全一樣嘅程式**，後者當中衹係需要有條件運算式同迴圈。打後仲有學者指出，查實就連條件運算式都唔係必要嘅。呢條定理表示咗，任何一個（當時相對普遍嘅）有 goto 嘅程式都可以變做冇 goto 而唔喪失功能－為結構化編程奠咗基。

結構化程式定理一個簡化版嘅證明如下：想像有一段用咗若干個 goto 嘅碼，而佢啲 goto 冚唪唥都指咗向正確位置。當 S_i 做第 i 句陳述式，整一個變數 l 代表現時位置，將成段碼搵個 while 迴圈包住：


```c
while l <= M // 當中 M 係段碼裏面嘅陳述式數量
    do 個程式
```


然後再跟以下規則改寫段碼：
#將所有「L_i **goto** L_j」改做「**if (l = i) then l ← j**」（「**a ← b**」喺編程上係指「將 a 嘅數值設成 b」）；
#將所有「**if (cond) then goto** L_j」改做「**if ((l == i) AND (cond == true)) then l ← j else l ← l + 1**」；
#將所有「S_i」改做「**if (l == i) then do** S_i**, l ← l + 1**」；

做咗呢三個步驟之後，得出嗰段碼喺功能上會同原本嗰段一樣，但冇嗮啲 goto －變咗一段更加易用又不失原有功能嘅源碼。

## 睇埋
*結構化編程

## 參考資料
奇幻文學

**奇幻文學**係文學體裁一種，屬於奇幻，屬於奇幻意思即係話個故仔設喺假想嘅世界當中，而喺橋段上，故仔當中好多時都有魔法等現實世界冇嘅超自然力量。二十世紀嘅奇幻文學之中，出名嘅例子有哈利波特同埋魔戒等等。

## 定義

2020 年嘅不列顛百科全書，係噉樣形容**奇幻**一詞嘅：

## 作品

J.K. 羅琳嘅《哈利波特》（Harry Potter）系列唔單止係流行文化現象，佢更係具備高度文學價值嘅當代經典。

## 睇埋
*奇幻片
*龍與地下城

## 引述
坦克 (電子遊戲)

電子遊戲上講嘅**坦克**（）係一種角色類型，尤其常見於多人玩嘅動作遊戲同戰略遊戲。佢哋重點特徵係負責要幫隊友「擋子彈」－呢啲角色通常血量高、或者有盾同防護罩等嘅嘢可以阻擋攻擊。喺《鬥陣特攻》等嘅隊制射擊遊戲裡便，**坦克型角色**仲可以分做**主坦**同**副坦**兩種，前者集中保護隊友，而後者保護能力冇咁強但係就有第啲有用嘅異能。

坦克型角色又有叫**肉盾**（參見英文 '''meat shield'''），而粵語又有簡稱**坦**。

## 基本特徵

喺電子遊戲嘅隊制戰鬥當中，坦克型角色重點係要為隊友「擋子彈」。一個噉嘅角色通常會有以下嘅特徵：
*有大量生命值，吸收傷害，例如喺《鬥陣特攻》同《漫威爭鋒》裡便，非坦克角色血量大約係二百幾，而典型嘅坦克血量就閒閒哋會係五至六百；
*有某啲方法打消敵人嘅攻擊，例如盾同防護罩都係坦克嘅常見異能，呢啲盾同防護罩通常會有返咁上下闊，隊友可以匿埋喺後面；
*有啲坦克能夠回復自己嘅生命值，例如《鬥陣特攻》當中嘅**攔路豬**就係噉；
*佢哋好多時有保命用嘅異能，例如可能有個異能施展咗出嚟，保證跟住落嚟嗰 10 秒內佢唔會死；
*亦有部份坦克靠嘅係迴避能力。
因為佢哋嘅呢啲特徵，坦克有能力保護隊友，尤其係啲血量比較低、唔多捱得打嘅 DPS（集中攻擊嘅角色）同埋治療師（集中治療受咗傷嘅隊友嘅角色）同時治療師往往會企喺坦克身後，用自己嘅治療能力支援坦克。

## 使用技巧
有啲坦克係所謂嘅 **dive tank**，呢種坦克冇盾或者防護罩，取而代之嘅係高移動能力，呢種坦克角色能夠一嘢**衝入**（英文 **dive** 指嘅嘢）敵陣，喺敵陣製造混亂，同時佢哋血量高，就算畀敵人由四面八方攻擊都唔會咁易死，佢哋嘅隊友可以趁敵方陷入混亂推進，例子可以睇吓《漫威爭鋒》當中嘅毒魔。

喺 RPG 當中，坦克好多時仲有能力操縱敵意。遊戲設計上講嘅敵意機制可以噉想像：每位角色有一個數值表示敵人對佢「幾有敵意」而由 AI 控制嘅敵人會首先攻擊敵意值高嘅角色；如果一隻遊戲有呢種機制，設計師可以賦與坦克型角色特殊異能，畀佢哋提升自己嘅敵意值，噉嘅話使用坦克型角色嘅玩家就可以強迫敵人攻擊佢，從而達致保護隊友嘅效果。

由於坦克負責保護隊友生存，佢哋好多時都會擔當非正式嘅領導角色，負責企前排帶領隊友推進。有遊戲業評論者就噉樣描述 MMORPG 當中嘅坦克（重述版本）：
坦克要吸引同控制敵人嘅注意力，成為團隊嘅實質領袖。我（做坦克嘅）要負責控制清理關卡嘅節奏。除咗要知隊友有能力同時應付幾多敵人，我仲要知道啲敵人應該會喺邊、佢哋面向邊個方向，同埋佢哋可以點樣威脅到隊友。我仲要緊貼當前關卡嘅攻略方法。如果有捷徑可以 skip 咗其中一啲敵人佢，我要知。

## 應用例子
**坦克型角色**呢個概念可以追溯至一九九二年。而一九九〇年代嘅電子遊戲已經有用到坦克型角色。
*喺《最終幻想系列》嘅多部作品（包括一九九〇年代嗰啲）當中，都有**戰士**或者類似嘅職業。揀咗呢種職業嘅角色往往血量比較高，能夠抵受敵人嘅攻擊，而且佢哋仲會有某啲異能，可以（例如）喺隊友受攻擊嗰陣直接將啲傷害轉移到自己身上。
*廿一世紀初嘅英雄射擊遊戲成日都會用坦克型角色嘅概念。例如二〇一六年嘅《鬥陣特攻》同二〇二四年嘅《漫威爭鋒》當中，玩家可以選用嘅英雄分做三類，其中一類就係坦克。呢啲角色血量高，而且大多數都有某啲類型嘅盾或者防護罩，可以為隊友擋子彈。
*二〇〇二年 MMORPG《仙境傳說》嘅**劍士**職業有種技能叫**犧牲**，呢種技能用嗰陣可以指定五位隊友，喺一段時間內嗰五位隊友受嘅傷害冚唪唥都會由使用者嚟承受。
等等。

## 睇埋
*DPS：多人遊戲當中專門負責攻擊殺敵嘅角色。
*治療師：多人遊戲當中負責支援隊友嘅角色。
*職業：响美術上，坦克通常對應戰士、騎士或者類似嘅角色。
## 參考
註釋：

引用咗嘅文獻同網頁：

## 連結
* 保護好隊友！【鬥陣特攻2】現版本坦克應該點玩？，YouTube 短片（講嘅係台灣官話）講做坦嘅技巧。
* 最佳 dive tank 毒魔 | 漫威爭鋒 | 喺 PS5 上面玩，冇乜語音嘅 YouTube 短片，展示典型嘅 dive tank 玩法。
* 損害者、治療師同坦克，電視橋段網講到「DPS、治療師加坦克」呢三個概念點樣喺多人遊戲度出現。
Stern質數

**Stern質數**係唔能夠表示為質數同一個非零平方數嘅兩倍之和。用數式嚟寫，一個質數*q*無辦法寫成q=p+2b^2，當中*p*係質數，*b*係正整數，噉*q*就係Stern質數。

:2, 3, 17, 137, 227, 977, 1187, 1493 .

例如：如果嘗試從137中減去頭幾個平方數嘅兩倍，可得到{135,129,119,105,87,65,39,9}，其中冇一個係質數。噉就意味著137係Stern質數。另一方面，139唔係Stern質數，因為可以表達為137+2 (2=2*12)或131+8 (8=2*22)，149都唔係Stern質數，因為可以表達為131+18 (18=2*32)。

事實上，好多質數都有唔止一個噉嘅表示。畀定一對孖生質數，兩個之中較大嘅質數有表示*p* + 2 (2=2*12)。如果個質數係四胞胎質數入面最大嗰個，*q*=*p*+ 8，咁*p* + 2(22)都係有效嘅。Sloane嘅列咗至少有*n*個唔同嘅哥德巴赫表示嘅奇數。歐拉觀察到，隨著數字變大，佢哋有更多形式為p+2b^2嘅表示，呢嘅觀察暗示可能足夠大嘅數就一定有噉嘅表示，亦即係話，上邊嘅Stern質數列表可能唔單止係有限嘅，而且係完整嘅。根據Jud McCranie，上面列出嗰8個係前100000個質數中所有嘅Stern質數。所有已知嘅Stern質數都比佢哋嘅哥德巴赫表示更有効嘅Waring表示。

仲有一啲叫合成奇Stern數：唯一已知嘅係5777同5993，哥德巴赫曾經錯誤地猜想所有Stern數都係質數。有關奇Stern數，可以睇。

哥德巴赫喺寄俾歐拉嘅一封信中推測，每個奇數都可以寫做*p* + 2*b*2，*p*係質數、*b*係整數。Laurent Hodges估話Stern喺閱讀咗哥德巴赫嘅書信之後對呢個問題產生咗興趣。當時，1被當係質數，因此3唔當係Stern質數，因為3=1+2 (2=2*12)。依家1唔計係質數，列表嘅其餘部分保持唔變。

## 參攷
* 勞倫特·霍奇斯(Laurent Hodges), A lesser-known Goldbach conjecture

類:質數
條件陳述式

**條件陳述式**（）係絕大多數程式語言都會有嘅陳述式，功能係視乎情況決定係咪要做某啲運算同採取某啲行動：條件陳述式會掕住一柞碼同一句佢要評估嘅條件，當個電腦程式行到個條件陳述式嗰時，如果個條件係真，個程式就會行條件陳述式掕住嗰柞碼（if  個條件係真  then 行個條件陳述式掕住嘅碼）否則個程式就唔會行嗰柞碼。

## 句法

條件陳述式典型嘅形態有以下呢啲：
*`IF..GOTO`，如果 .. 為真，goto 某個位，常見於非結構化嘅程式語言。
*`IF..THEN..(ENDIF)`，如果 .. 為真，做 `THEN` 後面嘅 ..，`ENDIF` 用途在於標記掕住碼嘅終結。
*`IF..THEN..ELSE..(ENDIF)`，如果 .. 為真，做 `THEN` 後面嘅 ..，否則做 `ELSE` 後面嘅 ..，`ENDIF` 用途在於標記掕住碼嘅終結。呢個係最常見嘅條件陳述式類型，不過都有啲程式語言唔使用家指明 `ENDIF` 喺邊，而係用空白位等方法嚟斷定邊度係掕住碼嘅終結（例：喺一個 IF 之後，所有掕住碼都要喺最左手邊嗰度有兩個空位），例如機械學習上常用嘅 Python 就係一種啲條件陳述式唔使 `ENDIF` 嘅程式語言。
*`IF..THEN.. ELSE IF .. THEN .. ELSE..(ENDIF)`，一個條件陳述可以**嵌套**（embedded）喺第個條件陳述裏面－如果 .. 為真，做第一個 `THEN` 後面嘅 ..，否則如果 `ELSE IF` 後面嗰個 .. 為真，做第二個 `THEN` 後面嘅 ..，跟住如此類推。

## 語言比較

## 第啲用法
比較少見嘅條件陳述式用法有：
*有啲程式語言（例子： Fortran），會有所謂嘅「三向」（three-way）條件，測試某個變數數值係正、負、定零嚟決定做乜。
*Perl 有 `if` 跟 `when` 同 `unless`。
*Smalltalk 用 `ifTrue` 同 `ifFalse` 嚟做條件陳述式。

## 睇埋
*開閂陳述式
*布林表達式
*條件句

## 引咗
開閂陳述式

**開閂陳述式**（**switch statement**）喺編程上係指會攞某個特定變數嘅數值同一柞預先講好咗嘅常數嘅數值比較，再選擇同個特定變數吻合嗰個常數，做嗰個常數後面掕住嗰柞碼。喺多數程式語言入面，段碼仲會掕住一個 `ELSE`，表示「如果嗰個變數唔吻合任何一個常數嘅值，要行嘅碼」。原則上，開關陳述式係不必要嘅，因為一個開關陳述式可以寫做一個有大量 `ELSE IF` 嵌套在內嘅條件陳述式，但一般認為，開關陳述式喺要應對好多個個案嗰陣會清潔簡潔啲，而當個案數量多起上嚟，可以用尋找表（lookup table）嘅技術。

## 參考資料
哼哈二將

**哼哈二將**，佛教中兩金剛，通常守喺佛寺山門外，一左一右，為護法。尊稱**金剛力士**、**仁王**。

左為密跡金剛，二十諸天之一，嘴形吽，合口，訛化為哼。右為那羅延堅固王，嘴形啊，開口，訛化為哈。

由於有兩二將守喺山門，山門又叫仁王門、仁王殿。

大明小說封神演義，將佢哋寫入故事，不過搬去商朝末年。哼將鄭倫，鼻哼白氣制敵。哈將陳奇，口哈黃氣擒將。

## 像

File:Horyu-ji15s3200.jpg|吽形，日本奈良法隆寺
File:Horyu-ji14s3200.jpg|阿形，日本奈良法隆寺



File:Dadaocheng Cisheng Temple2018哼將軍.jpg|哼將軍，台灣台北市大稻埕慈聖宮
File:Dadaocheng Cisheng Temple2018哈將軍.jpg|哈將軍，台灣台北市大稻埕慈聖宮



File:2010.01.18 香山碧雲寺 167.JPG|密迹金刚力士（哼將），中国北京碧雲寺
File:2010.01.18 香山碧雲寺 168.JPG|那羅延堅固王（哈將），中国北京碧雲寺



File:2009.12.22 壽安山十方普覺寺 20.JPG|密迹金刚力士（哼將），中国北京十方普覺寺（臥佛寺）
File:2009.12.22 壽安山十方普覺寺 16.JPG|那羅延堅固王（哈將），中国北京十方普覺寺（臥佛寺）
山門

**山門**，佛寺大門，又叫**三門**、**三解脫門**。原本佛教講三門，就係三解脫門，即空門、無相門同無作門。三解脫門，係禪剎七堂伽藍之一，漢傳佛教佛寺大門。北宋類書 《釋氏要覽》卷上 《住處》曰：「凡寺院有開三門者，只有一門亦呼為三門者何也？佛地論云：大宮殿三解脫門為所入處，大宮殿喻法空涅槃也。三解脫門謂空無相無作，今寺院是持戒修道求至涅槃人居之，故由三門入也。」

山門有繁有簡，有啲只係一道門，有啲起成門樓，有兩層三層高。門簡只有一間，普通有三間，大嘅甚至有五間。
彭福公園

**彭福公園**（）係香港一公園，喺何東樓以東，近城門河，沙田馬場之內，行政上歸沙田區。公園歸香港賽馬會管。公園1979年落成，以1972年到1979年任賽馬會經理嘅彭福命名。

彭福公園1972年5月開張，當時叫**場內公園**（）。1979年9月改名彭福公園，以誌彭福嘅成就，園中種樹以彰成就。

## 註

## 出面網頁
*
三門

**三門**，唐字，指三道門。

海上窄嘅海道亦叫門，地名常見。

## 地名
* 三門 (台州)
* 三門灣
* 三門峽
* 三門島

### 香港
* 三門仔
* 三門仔 (白沙頭)
* 三門塘洲

## 佛教
即山門，即三解脫門。

## 人名
* 三門氏，日本姓氏
** 三門雄大，足球員
臺南市立永仁高級中學

**臺南市立永仁高級中學**（）簡稱**永仁高中**，喺臺南市永康區，係臺灣南部一間男女兼收嘅高級中學，附設國中部，係國、高中連貫嘅完全中學。

## 攷

類:臺灣中學
類:臺南學校
類:永康區
For 迴圈

**For 迴圈**係幾乎所有程式語言都有嘅迴圈。一個 for 迴圈會有個關鍵字，後面有一個條件，而跟住嗰幾行碼就係掕住碼，衹要個條件一日係真，個程式會一路係噉行柞掕住碼，例如係以下呢段用 Java 寫嘅碼噉：


```
for (int i = 0; i < 100; i++)  // 設一個變數 i，其數值係 0；衹要 i 細過 100，就一路行 {} 以內嘅碼，每行一次將 i 數值加 1（所以段碼會行 100 次）。
{
    System.out.print(i); // output i 嘅數值
    System.out.print(' '); // 後面要有 space
}
System.out.println();
// 呢段碼會出嘅係 0 至 99 嘅一串數字，而且每個數字之間有個 space。
```


用嚟數迭代嗰個變數（此後叫「`i`」）跳嘅一步好多時可以預設當做 1：原則上，`i` 每次跳可以跳多過 1 而成個 for 迴圈功能不變，例如 ` (int i = 0; i < 200; i = i + 2)` 查實一樣會令段掕住碼行 100 次；不過喺實際應用上，好多人都嫌吓吓要指明「`i` 每步要跳 1」麻煩，所以唔少程式語言會預設咗 `i` 每一步都係跳 1，唔使用家講明。好似係 MATLAB 噉：


```matlab
for n = 1:100 % 有個變數 n，其數值係 1；衹要 n 喺 1 同 100 之間，就一路行直至 end 為止嘅碼，每行一次將 n 數值加 1（所以段碼會行 100 次）。
    ............
end
```


## 參考資料
尼古拉斯侯特

**尼古拉斯侯特**（，）係英國男演員。

## 參演作品（部份）
* 2002年：《》飾 Marcus Brewer
* 2019年：《電流戰爭》飾 特斯拉

## 出面網頁

* 
* 
* 
* 

類:電視演員
類:童星
電流戰爭

《**電流戰爭**》（）係美國一部傳記歷史電影，片長107分鐘，2017年首映，2019年上映。講述支持直流電嘅愛迪生同支持交流電嘅爲咗成爲美國最大供電商而展開連場明爭暗鬥世紀激戰嘅「」。

## 演員
* 班尼狄甘巴貝治 飾 愛迪生
* 米高沙朗 飾 
* 尼古拉斯侯特 飾 特斯拉
* 湯賀蘭 飾 

## 出面網頁
* 
* 

類:2019年電影
類:美國電影
類:英文電影
動物同性性行為

**動物同性性行為**係指非人類動物當中觀察到嘅同性之間做伴侶以及性交等嘅行為，大致上係動物當中嘅同性戀。
那瑪夏區

**那瑪夏區**（卡那卡那富語：**Namasia**；布農語：**Namasia**），係中華民國高雄市嘅一個市轄區，喺高雄市東北部嘅山岳地帶。東鄰桃源區，西鄰臺南市南化區，北接臺灣省嘉義縣大埔鄉、阿里山鄉，南連甲仙區。改制前舊稱**三民鄉**。
While 迴圈

**While 迴圈**係結構化編程嘅基本嘅流程控制，指出口喺頂嘅迴圈。廿一世紀初多數程式語言都有語法直接表達。呢種迴圈可以用兩條不變式描述：喺迴圈頂入面第一句之前，迴圈條件嘅布林值一定係 ｢真｣；喺迴圈底出面第一句之前，迴圈條件嘅布林值一定係 ｢假｣。

## 概論

一個 while 迴圈會有一個條件，同一柞掕住嘅碼。個程式會評估個條件，如果個條件係真，噉就會行柞掕住碼，行完一次之後再睇吓個條件係咪真，如果係就再行多次柞掕住碼，一路重複直至個條件唔係真為止。

以下呢段 MATLAB 碼用咗 while 迴圈計 10 嘅階乘（factorial）：


```matlab
n = 10; % 設 n 做 10。
    f = n; % 設 f 等同 n。
    while n > 1 % 衹要 n 大過 1，就一路做以下嘅嘢：
        n = n - 1; % 將 n 數值下降 1。
        f = f * n; % 將 f 變成 f 乘 n。
    end
    disp(['n! = ' num2str(f)]) % show "n! = " 同 f 最後個數值；呢段碼計出嘅係 10 嘅 factorial。
```

## 應用

While 迴圈一個應用例子係電子遊戲編程：一隻電子遊戲嘅一場對局可以想像成個遊戲程式一路做場對局嘅運算，直至某個 GAME OVER 條件（例如玩家角色生命值變咗 0）達到為止。

## 參考
Do-while 迴圈

**Do-while 迴圈**係同 while 迴圈好相似嘅迴圈，分別在於幾時評估個條件：Do-while 迴圈都係會有條件，同埋一柞掕住嘅碼。個程式會行一次段掕住碼，睇吓個條件係咪真，如果係，噉就再行多次段掕住碼，跟住再睇吓個條件係咪真，如此類推。喺一個程式嘅執行過程當中，一個 do-while 迴圈起碼會行一次，而一個 while 迴圈有機會可以完全一次都唔行，所以 do-while 迴圈有陣時可以做啲 while 迴圈做唔到嘅效果，不過有好多受歡迎嘅程式語言都冇 do-while 迴圈。

某啲語言可能會有類似但係條件相反嘅流程控制，可以叫 **Repeat-until 迴圈**；佢同 Do-while 迴圈一樣，都係行咗迴圈入面嘅碼先，但係跟住嘅條件係終止條件，如果係真就離開迴圈。有 Repeat-until 迴圈嘅語言包括 Pascal、Lua 同某一啲嘅 BASIC。

## 應用例子
以下呢段 Java 碼就用咗 do-while 迴圈：


```
public class DoWhileExample {  
public static void main(String[] args) {  
    int i = 1; // 設 i 嘅數值係 1。  
    do{  
        System.out.println(i); // 騷出 i 嘅數值。
    i++;  // 將 i 嘅數值上升 1。
    }while(i <= 10);  // do {} 入面嘅碼 while i 細過或者等如 10。
}  
} // 呢段碼會將 1 到 10 嘅數字 show 喺 output 嗰度。
```


## 參考資料
Foreach 迴圈

**Foreach 迴圈**係一種控制流程嘅陳述式，會叫個程式攞某柞嘢，**同**（for）柞嘢當中**每一件**（each）行段掕住碼一次。Foreach 迴圈最常係夾埋數組（`array`；一個數組包含一列各自獨立嘅數值）一齊用。

## 例子
例子有以下呢段 Java 碼：


```
class ForEachExample1{  
  public static void main(String args[]){  
   int arr[] = {12,13,14,44}; // 整一個 array，名為 arr，個 array 包含 12、13、14、同 44 呢幾個數值。
   for(int i:arr){ // for arr 入面每個元素，做...
     System.out.println(i);  // show i 嘅數值出嚟睇。
   }  
 }   
} // 呢段碼會喺 output 嗰度 show 出 12、13、14、同 44 呢幾個數字。
```


就算個數組入面嘅嘢唔係數字，foreach 迴圈都行得通：


```
import java.util.*;
class ForEachExample2{
  public static void main(String args[]){
   ArrayList<String> list=new ArrayList<String>(); // 整一個 array，個名叫「list」，用嚟裝 string（文字）。
   list.add("vimal"); // 喺 list 加入「vimal」呢個元素。
   list.add("sonoo"); // 如此類推...
   list.add("ratan");

   for(String s:list){ // for list 嘅每個元素，做...
     System.out.println(s); // show 個元素出嚟睇。
   }
 } // 呢段碼會喺 output 嗰度 show 出「vimal sonoo ratan」。
```


## 參考
無限迴圈

**無限迴圈**（；）喺控制流程上係指一個永遠都行唔完嘅迴圈。無限迴圈發生嘅原因可能係因為個迴圈根本冇終止條件、有一個冇可能達得到嘅終止條件、又或者有一啲會搞到個迴圈重新啟動嘅陳述式－通常係個編程員無意中犯錯先會噉。喺原始啲嘅電腦當中，無限迴圈通常會搞到部電腦輕機，不過先進啲嘅電腦會識得喺出現無限迴圈嗰時話俾個使用者知，等個使用者決定好唔好繼續行落去，又或者俾個用家喺無限迴圈出現嗰時人手終止個程式。

## 例子
無限迴圈例子有以下呢啲：

一段 Java 碼：

```
while (true) // 當「true」係真嘅時候一路做以下嘅嘢；因為 true by definition 就係真，所以呢個 loop 永遠唔會完。
    System.out.println("Infinite Loop");
```


一段 Visual Basic 碼：

```vb
dim x as integer ' 設 x 呢個變數，佢係一個整數
do while x < 5 ' do 以下嘅嘢 while x 細過 5
  x = 1 ' 設 x 做 1
  x = x + 1 ' 設 x 做 x + 1
loop
' 呢段碼個迴圈開頭會將 x 嘅數值設返做 1，所以 x 嘅數值永遠都唔會等如或者大過 5（有一個冇可能達得到嘅終止條件）。
```


## 睇埋
*遞歸

## 引述
隆田站

**隆田站**係臺灣鐵路管理局縱貫線南段嘅車站，喺臺南市官田區，係官田區、麻豆區、佳里區嘅主要門戶。以前臺灣糖業鐵路喺呢度設過車站，屬隆田線。

## 鐵路線




類:臺南鐵路站
温蕎菲

**温蕎菲**（，）係香港無綫電視嘅新聞從業員，而家係無綫財經·資訊台普通話新聞主播。

## 簡歷
温蕎菲喺中國江西贛州出世，一路喺大陸成長，之後到香港升學，香港城市大學畢業。佢喺2013年做過中國中央電視台CCTV 4台新聞主播，2015年加入香港無綫電視新聞部，做J5台（無綫財經·資訊台前身）嘅普通話天氣主播，2016年做財經新聞主播，之後都有報道時事新聞。

## 出面網頁
*
*
胡瀞詩

**胡瀞詩**（，）係香港前新聞從業員，做過now TV嘅新聞主播，而家係自由工作者。

## 簡歷
胡瀞詩自細喺香港島天后住，中學讀嘉諾撒書院，大學讀香港浸會大學傳理學系，主修廣播新聞，做過大學辯論隊成員。佢2018年做過港台電視《自在8點半》同《日常8點半》節目記者，大學畢業後正式加入now TV做新聞主播，2021年離巢。

## 演出
### 電視節目（[[ViuTV]]）
*2024年：《女主播向世界揾食》主持
### 電視節目（[[港台電視]]）
*2018年：《自在8點半》節目記者
*2018年：《日常8點半》節目記者

## 出面網頁
*
衞星城市

**衞星城市**係城市規劃概念，指大城市邊皮嘅細城市，主要畀喺大城市打工嘅人住，好似衞星環繞住行星噉。

香港嘅衞星城市叫新市鎮。
三星Galaxy Note 10

**三星Galaxy Note10/10+/10 5G/10+ 5G**係由三星電子推出嘅Android旗艦智能電話。係三星Galaxy Note系列嘅第9代產品（計埋Note7）。喺2019年8月8號凌晨4點（UTC+8）嘅Galaxy UNPACKED 2019發布。其中兩款電話（Note10、Note10+）嘅資料大多喺2019年7月被媒體公開，比以往嘅時間更早。 呢四款電話都配備比上一代Note9更強嘅S-Pen、無線充電、超聲波屏下指紋辨識同屏佔比超過90%嘅屏幕。因為Note10系列移除咗3.5mm耳機窿，所以有隨機附送USB-C AKG耳機。韓國、美國同中國大陸會賣5G版。 

Galaxy Note10／10 5G 採用6.3英吋Dynamic AMOLED屏幕，解像度有2280 X 1080像素，支援HDR10+。同時配置8GB RAM，256GB 儲存空間同3,500 mAh內置鋰電池。支持25W有線快充。4G版售價：949美元。5G版售價：1049美元。

Galaxy Note10+／10+ 5G 配置6.8英吋Dynamic AMOLED屏幕，解像度有3040 X 1440像素，支援HDR10+。同時配置12GB RAM，512GB/1TB儲存空間同4,300 mAh內置鋰電池。支持45W有線「閃速充電」。4G版售價：1099美元。5G版售價：1299美元。

## 產品圖片

File:Samsung Galaxy Note 10 (S Pen).jpg|S Pen stylus
File:Samsung Galaxy Note 10 (Power Share).jpg|Wireless Power Share
File:Samsung Galaxy Note 10 (Infinity-O).jpg|Infinity-O Display
File:Samsung Galaxy Note 10 (Android 10).jpg|Android OS
File:Samsung Galaxy Note 10 (5G).jpg|5G Connection


## 參考
* 
* 
* 

10‏‎
沙崙站

**沙崙站**喺臺南市歸仁區，係臺灣鐵路管理局沙崙線嘅鐵路車站，本站係聯絡臺南站同高鐵台南站嘅沙崙線終點站。

## 鐵路線




類:臺南鐵路站
異步輸入輸出

**異步輸入輸出**（**asynchronous input/output**）係電腦作業系統對輸入同輸出嘅一種處理方式：發起輸入輸出請求嘅線程唔等個輸入輸出操作搞掂，就繼續行打後嘅碼。
協程

**協程**（**coroutine**）喺控制流程上係一種子程式嘅廣義化。當個程式要求行一個子程式嗰時，佢會由個子程式開頭嗰度行，行到尾嗰時就離開個子程式；一個子程式衹會行一次，而喺每次行個子程式之間嗰段時間，部電腦唔會儲住「個子程式喺乜狀態」嘅資訊；相比之下，一個協程（協程 A）可以要求另一個協程（協程 B），但離開協程 A 去行協程 B 之後，個程式會記住佢喺邊個點離開協程 A 同埋協程 A 當時嘅狀態，行完協程 B 之後可以返去原先喺協程 A 個位繼續行。一段用協程嘅碼望落大致會係噉嘅：

 *var* q := new queue
 
 **coroutine** produce
     **loop**
         **while** q is not full
             create some new items
             add the items to q
         **yield** to consume
 
 **coroutine** consume
     **loop**
         **while** q is not empty
             remove some items from q
             use the items
         **yield** to produce

## 攷
例外處理

**例外處理**喺控制流程上係指對異常個案嘅處理。廿一世紀嘅程式語言，多數都會有一啲特定嘅機制俾用家做例外處理－包括喺行一個迴圈，撞到異常情況嗰陣，叫個程式去行第段（迴圈以外嘅）碼再返去個迴圈嗰度。

## 概論

例如 C++ 就有噉嘅功能：


```cpp
#include <iostream> 
using namespace std; 
  
int main() 
{ 
   int x = -1; // 設 x 做 -1

   cout << "Before try \n"; 
   try { 
      cout << "Inside try \n"; 
      if (x < 0) // 如果 x 細過 0
      { 
         throw x; // 「掟」x
         cout << "After throw (Never executed) \n"; 
      } 
   } 
   catch (int x ) { // 掟咗 x 一個整數（int；integer）出去嘅話就要行呢段碼
      cout << "Exception Caught \n"; 
   } 
  
   cout << "After catch (Will be executed) \n"; 
   return 0; 
}
```


呢段碼會俾噉嘅輸出：


```cpp
Before try
Inside try
Exception Caught
After catch (Will be executed)
```


以上呢個例子用咗 `throw` 一個整數 `x`，但 `catch` 可以配合任何數量或者類型嘅變數使用，例如 `throw` 兩個整數變數，又或者 `throw` 三個 `float` 類型嘅變數呀噉。如果冇任何一個 `catch` 吻合掟咗出去嗰個或柞變數，個程式通常會去個 `try` 以外搵相應嘅 `catch`（呢點視乎程式語言可能有異），如果搵唔到就會向用家顯示一個「出錯」嘅訊息。

第啲程式語言當中都有啲類似嘅功能：受到 C++ 影響，有多款程式語言都會用 `catch` 呢個字做同樣嘅功能，例子有 Java 同 C#；另一方面，又有啲語言（例如 Ada）興用 `exception` 呢個關鍵字嚟做例外處理同用第啲關鍵字做 `catch` 嘅功能。好似係以下呢段用 AppleScript 寫成嘅碼噉：


```applescript
try
    set myNumber to myNumber / 0
on error e  number n  from f  to t  partial result pr
    if ( e = "Can't divide by zero" ) then display dialog "You must not do that"
end try
```


## finally
某啲程式語言當中有 `finally` 嘅功能，配合 `try` 嚟使用。無論個程式點樣離開個 `try`，`finally` 掕嗰柞碼都會被執行。喺實際編程上，呢種功能可以要嚟確保個程式喺行完個 `try` 之後實會關某個檔案或者同數據庫斷線（喺某啲情況下可以慳好多資源）。包括 Java、C#、同 Python 等都具有呢種功能，例如以下呢段 C# 碼：


```csharp
FileStream stm = null;
try {
    stm = new FileStream ("logfile.txt", FileMode.Create);
    return ProcessStuff(stm);             // may throw an exception
} finally {
    if (stm != null)
        stm.Close(); // finally 跟嗰柞碼實會行－無論個程式係以乜方法離開個 try
}
```


而因為「想喺做完個迴圈之後關咗個檔案佢」好普遍，有啲程式語言甚至索性有功能做呢樣嘢。例如係 C# 噉：


```csharp
using (FileStream stm = new FileStream ("logfile.txt", FileMode.Create)) {
    return ProcessStuff(stm);             // may throw an exception
}
```


C# 程式語言內置咗，當個程式離開 `using` 嗰陣，個編譯器會確保啲記憶體會釋放 `stm` 呢舊嘢（`stm` 係一個檔案等），即係教部電腦暫時將個檔案開咗佢，用完就將佢由記憶體嗰度釋放。Python 嘅 `with` 以及 Ruby 嘅 `File.open` 都會達到類似嘅效果。
## 睇埋
*冗餘
*容錯能力

## 引咗
燃點香港全民覺醒遊行

**燃點香港全民覺醒遊行**，又叫**八二四觀塘區遊行**，係2019年8月24號由香港民間人士發起嘅一次反逃犯條例修訂公眾遊行，同時表達對觀塘區內智能燈柱涉嫌侵犯私隱嘅關注。遊行由觀塘駿業街遊樂場行去九龍灣零碳天地。呢次遊行主辦單位宣稱有4千人參加。

遊行之前，港鐵頭一次用遊行做理由預先暫停觀塘綫彩虹站同調景嶺站之間嘅服務。另外，遊行期間，激進示威者破壞智能燈柱，又同警方發生衝突。
八二五荃葵青遊行

**八二五荃葵青遊行**，係2019年8月25號由香港民間人士發起嘅一次反逃犯條例修訂公眾遊行，對象係荃灣區同葵青區街坊，由葵涌嘅葵涌運動場行去荃灣嘅荃灣公園。呢次遊行主辦單位宣稱有10萬人參加。

遊行完結後，激進示威者同警方發生衝突，警方頭一次出動水炮車，又頭一次開手槍。
人大八三一五周年示威

**人大八三一五周年示威**，係2019年8月31號由香港民間人士發起嘅一次反「831決定」同反逃犯條例修訂嘅示威。呢次示威本嚟係民陣主辦嘅**人大八三一五周年遊行**，由中環遮打花園行到西營盤中聯辦大樓，但警方發咗「反對通知書」，民陣宣佈取消遊行。但係有數以萬計嘅民眾嗰日自發遊行，人群主要喺銅鑼灣怡和街同上環林士街之間嘅馬路，無特定起點同終點。有啲激進示威者同警方發生衝突，警方頭一次安排水炮車射藍色催淚水。

## 後續
喺呢場示威裡面，壹傳媒阿頭黎智英同兩個前任立法會議員李卓人、楊森因為牽涉參與未經批准嘅集結，喺2020年2月28號畀警方拉咗。

## 相關
*八三一太子站事件
反送中＃MeToo集會

** 反送中＃MeToo集會**，又叫**執法為名凌辱為實集會**，係2019年8月28號一次反逃犯條例修訂集會，喺中環遮打花園搞。呢次集會主要目的係追究反修例運動期間出現嘅警察性暴力問題。主辦單位宣稱有3萬人參加，警方就話高峰期有1.15萬人。

## 睇埋
*#MeToo
青衣公園

**青衣公園**，香港公園之一，喺青衣中北部青綠街，英文名叫**Tsing Yi Park**。行政上歸葵青區。設施有籃球場、手球場、硬地球場、公園、網球場、露天劇場，以及七人足球場。園中有人工湖。

周圍有青衣邨、青怡花園、偉景花園、漁民新村、青衣運動場、聖保祿村。

青衣公園出名啲花, 每逢開花嗰陣時會有好多人會去睇。

青衣一大公園，同區大公園重有青衣海濱長廊同青衣東北公園。公園北山南平，平地方青衣塘填地。
香港仔 (搞清楚)

**[[香港仔]]**通常指香港港島南岸一笪地方，重可以指：
* 廣義嘅香港仔地區：以香港仔（市中心）做中心，西起置富花園同數碼港，東至壽臣山，南起鴨脷洲，北至香港仔郊野公園
* 香港仔 (選區)，香港南區區議會嘅選區
* 香港人嘅其中一種非正式稱呼
* 香港仔 (電影)：2014年香港電影，由彭浩翔執導
* 香港仔 (報紙)：香港大公文匯傳媒集團旗下嘅免費報紙，2018年創刊
* 香港仔站：港鐵南港島綫西段一個建議起嘅站

## 睇埋
* 鴨巴甸 (搞清楚)
馬介休娛樂製作

**馬介休娛樂製作有限公司**係間澳門嘅影視娛樂公司，依家以牌頭**歡樂馬介休**，喺各大平台上發布娛樂影片同埋廣告，響微辣文化休眠之前，喺當地同類生意之中只係僅次於佢，現時似乎已經超越；其業務始於2008年，當時發起人凌永豪、梁子龍、裴先達（靚仔達）、何永健（Kevin、黑gap）組成咗「**花漾壯男**」組合；去到2016年佢哋重組，起用「歡樂馬介休」，並喺Youtube以及Instagram等平台放片，又陸續吸納新嘅藝人。

## 藝人
*凌永豪（**Rico**）
*梁子龍（**龍哥**）
*裴先達（**靚仔達**）
*何永健（**黑gap**）
*龍鎮暉（**Rex**）
*陳嘉誠（**阿誠**）（幕後）
*梁華浚（**華浚**）
*李智彬（**彬仔, Henry**）（幕後）
*雷濠權（**Jason**）（退出咗）
*楊雅茜（**花姐**）（退出咗）
*黃潔恩（**BoBo**）（退出咗）
*劉依淇（**ViVi**）（退出咗）
*黃曉鎔（**鎔兒**）（幕後）
*鄭芊華（**芊華**）
*鄭靄琳（**爆may**）
*盧家敏（**Mary**）（退出咗）
*蔡曉彤（**Jacqueline**）（退出咗）
*李泓𣿰（**Conil**）
*王海怡（**海怡**）
*沙貝兒（**貝兒**）
***Jenus**
*司徒穎茵（Weng）

## 參考

## 出面網頁
* 歡樂馬介休YouTube頻道
* 歡樂馬介休Facebook專頁
* 歡樂馬介休Instagram戶口
虛擬碼

**虛擬碼**（；）喺電腦編程上係指用文字描述一段預想中嘅源碼。虛擬碼唔會真係行得嘅，但啲人寫虛擬碼幫到佢哋好快噉大致表達自己心目中想寫嗰個電腦程式出嚟。
香港仔 (報紙)

《**香港仔**》（）係香港文匯報旗下一份免費報紙，喺2018年4月10號創刊。

報紙中文名雖然叫「香港仔」，但英文名意思係「獅子山日報」。而「香港仔」呢個名可能源自香港文匯報總部設喺香港仔西面嘅田灣。

《香港仔》同香港其他主流免費報紙嘅主要分別，就係佢好少廣告，大部份版面都係新聞內容。

## 出面網頁
*《香港仔》官方網站
置富花園

**置富花園**（）係香港南區薄扶林一個大型私人住宅屋苑，1978年起好，由20座27層高同7座5層高嘅住宅組成，夾埋有超過4,200個單位。置富花園發展商係香港置地，地皮前身係牛奶公司嘅薄扶林牧場。
## 睇埋
*薄扶林花園
香港仔 (電影)

《**香港仔**》（），中國大陸戲名叫《**人間·小團圓**》，係2014年上畫嘅港產片，由古天樂、曾志偉、楊千嬅、梁詠琪、吳孟達、蔡潔主演，彭浩翔執導。戲入面嘅主要場景同香港地方香港仔息息相關。
獵狼

**獵狼**（**wolf hunting**）係指獵人殺狼嘅行為，主要目的係運動競技、獵狼皮、保護牲畜同埋極少數嘅情況下保護人命安全。世界多國都有獵狼嘅傳統。
狼來了

《**狼來了**》（**The Boy Who Cried Wolf**），意思即係「狼嚟喇」，係伊索寓言入面嘅一個故仔，講一個牧羊嘅細路，佢多次噉因為貪得意而講大話呃啲村民話有狼出現，搞到啲村民唔再信佢，最後真係有狼出現嗰陣就冇人救佢－呢個寓言教訓人唔好講大話。

## 故事簡介
喺一個農村度，有一個小男孩負責放牧羊群。有一日，小男孩獨自留喺草原上放牧，但係佢覺得好悶。於是佢決定同人開玩笑，佢大嗌「狼嚟喇！」，喺附近嘅農民聽到之後就即刻趕去幫忙。但當佢哋趕到去嗰陣，佢笑住同大家話自己開玩笑，佢覺得好好玩。

幾日之後，小男孩又再次開玩笑，大嗌「狼嚟喇！」，令農民又一次趕去幫忙。但當佢哋趕到去之後，小男孩再次笑住同大家話自己開玩笑。

但係，第三次，真正有一隻狼出現，佢真係威脅到小男孩嘅羊群。佢嚇得好驚，大嗌「狼嚟喇！」，但大家都以為佢再次開玩笑，所以冇人理佢。

結果，狼攻擊羊群，令小男孩失去好多隻羊。佢後悔自己之前嘅行為，意識到自己講嘅大話有嚴重嘅後果。佢向農民道歉，同佢哋一齊嘗試修復嘅同時，學到咗一個重要嘅教訓：講過大話之後，當你真正需要幫助嘅時候，冇人會相信你。

呢個故事教導我哋要謹言慎行，唔好開玩笑同捏造事實。誠實同可靠係建立良好關係同信任嘅基礎。

## 睇埋
*伊索寓言

## 攷

## 拎
*The Boy Who Cried Wolf ，英文版《狼來了》嘅 PDF 快勞。

類:伊索寓言
三隻豬仔

《**三隻豬仔**》（；），又或者叫《**三隻小豬**》，係一個源自 19 世紀英倫嘅寓言故事。個故仔講三隻豬仔分別用唔同嘅物料起屋，當中大哥同二哥懶，貪方便用草同木棍等易整嘅物料起屋，而最後嗰隻細佬豬仔肯辛苦啲用磚頭起屋。跟住大野狼嚟到，輕易噉吹冧咗大哥同二哥嘅屋，但吹唔冧三弟嗰間。於是成個故仔嘅寓意就係想教訓人唔好偷懶。

## 情節

《三隻豬仔》段情節係以下噉嘅。

好耐好耐以前有一隻豬乸。佢育有三個仔。有一日，佢見三個仔大個，就叫三兄弟離開阿媽屋企去搵地方自己住。

豬大哥好懶散。佢唔鍾意辛苦，就用好輕便嘅禾桿草起咗間屋。豬二哥稍為勤力少少，用木棍起咗間屋。起完屋，豬大哥同豬二哥然後就花咗全日嘅時間嚟唱歌跳舞。不過豬三弟就同佢嗰兩個阿哥好唔同，豬三弟係一隻好勤力嘅豬仔，花費全日嘅時間用磚頭起，建造咗一間好硬淨嘅屋，佢間屋仲有座好靚嘅壁爐同煙通。

過咗冇幾耐，大野狼嚟到。大野狼聞到豬仔陣除就流晒口水，想食咗三隻豬仔落肚。大野狼首先去豬大哥屋企敲門：
:豬仔！豬仔！畀我入嚟！畀我入嚟！
豬大哥見到門外嘅係大野狼，就閂埋道門。大野狼不為所動，就吸咗一大啖氣，再「」一聲吹，吹冧咗豬大哥間草屋。豬大哥嚇到有咁快得咁快逃走，走咗去豬二哥屋企度。
  
大野狼一路追，唔使幾耐就搵到豬二哥間木屋。佢上前去敲門：
:豬仔！豬仔！畀我入嚟！畀我入嚟！
豬大哥同豬二哥見到門外嘅係大野狼，就閂實道門。大野狼跟住又吸一大啖氣，再「呼」一聲吹，豬二哥嘅木屋抵受唔住強風冧咗。貪心嘅大野狼撲上去，想一吓過捉晒兩隻豬仔，但兩隻豬仔走得甩，仲一路搏命跑，跑到去三弟間屋度。大野狼跑咗咁耐，更加覺餓，更加想食豬肉，就上前去敲門：
:豬仔！豬仔！畀我入嚟！畀我入嚟！
三隻豬仔見到門外邊嘅係大野狼，就將道門閂到冚一冚。滿心興奮、諗住有豬肉食嘅大野狼就吸一大啖氣，再「呼」一聲用力吹。點知豬三弟間磚屋好穩陣，無論大野狼吹出嚟嘅風幾咁勁，間屋依然頂得順。大野狼唔肯放棄，就繼續吹，吹到冇晒氣先至停低。

大野狼死心不息，就爬上磚屋嘅煙通，想由煙通向下爬入屋。三隻豬仔見到，就即刻喺壁爐嗰度生火，仲喺火上面擺咗一大煲水。大野狼落到咁上下，豬仔就打開煲蓋，大野狼就唔小心跌咗入去一煲滾水裡邊。到咗最後，三隻豬仔就將大野狼煮咗嚟食。

從此之後，三隻豬仔幸福快樂噉生活落去。

## 語文
《三隻豬仔》原版個故仔係用 19 世紀嘅英文講同寫嘅，當中豬仔同大野狼之間嗰段對話畀好多人覺得幾得意，段嘢做到押韻（**in** 嘅 IPA 係 ；**chin** 嘅 IPA 係 ）。
:"Little pig, little pig, let me come **in**.""No, not by the hair on my chinny chin **chin**.""Then I'll huff, and I'll puff, and I'll blow your house **in**."

段嘢嘅字面意譯：
:「豬仔，豬仔，畀我入嚟啦。」「唔得，以我嗰個大一大嘅下巴發誓，唔得。」「噉我就大力吹，細力吹，我會吹冧你間屋。」

## 睇埋
*擬人化
*大野狼
*童話故事

## 引咗

## 拎

* 三隻豬仔，美國文學
狼同七隻小山羊

**狼同七隻小山羊**（**The Wolf and the Seven Young Goats**；德文：*Der Wolf und die sieben jungen Geißlein*）係格林兄弟收錄嘅童話故事之一。
大野狼

**大野狼**（；參見），或者叫**大壞狼**，係喺多個童話故事同寓言當中都有出現嘅一種模式化人物。大野狼嘅特徵係佢係隻狼，負責喺個故仔入面扮演大奸角，通常會嘗試將主角食落肚。諸如小紅帽、三隻豬仔、同狼嚟喇等嘅故事，都有用到呢種橋段。

## 遠古文學
遠古時期好多歐洲以至近東嘅文學作品都有狼嘅形象出現，而且多數都唔將狼視為好嘢。伊索有喺佢嘅幾個寓言當中將狼描繪成破壞同危險嘅象徵，觸及當時以牧羊為生計－所以唔多鍾意狼－嘅古希臘人嘅神經，例如佢個出名作品《狼嚟喇》就用咗狼嚟做大奸角，亦都令到**嗌狼**（參見）到咗廿一世紀喺西人之間成為**講大話**嘅比喻詞，而且伊索嘅另外幾個作品都有以**牧羊人同狗一齊對抗狼**做主題。

聖經提咗狼 13 次，多數都係攞狼嚟做貪婪同破壞嘅代表，例如喺新約當中，耶穌本人將佢嘅追隨者比喻成羊，迫害佢追隨者嘅人比喻成狼。

## 後期文學

喺中世紀以至摩登時代嘅歐洲文學當中，狼依然以扮演人類嘅敵人為主。出名嘅童話故事《小紅帽》將狼描繪成能夠模仿人類講嘢，甚至乎係類似強姦犯噉嘅形象（被描繪成會跟蹤同傷害細路女），而有學者指出，小紅帽係狼嘅形象喺近代西方文化當中惡劣嘅主因之一；類似嘅狼角色亦都有喺《三隻豬仔》同《狼同七隻小山羊》等嘅故仔當中出現；東歐嘅俄羅斯文學裏面好興描述狼攻擊人類同牲畜，而喺呢啲故仔入面，人類往往跟住就會同狗一齊去獵殺狼。

## 廿世紀起
要等到近廿世紀起嘅歐美文學當中，狼嘅形象先開始有所改善。喺 1894 年出版、到咗廿一世紀都仲相當受歡迎嘅英國故事集《叢林奇譚》當中，狼唔係被描繪成鍾意食肉嘅奸角，而係以家族形式生存、座右銘為「狼嘅力量在於狼群，狼群嘅力量在於狼」嘅高貴動物（呢點同同期嘅文學作品差天共地）。

## 睇埋
*童話
*狼人
*擬人化
*芬里厄

## 引咗
標籤

**標籤**（**Label**），係黐響一樣物件上面嘅告示，上面會有文字或者圖案表達內容。
經驗值

（）係喺好多遊戲當中模擬 ｢經驗｣ 嘅一種簡單嘅數學模型，通常係單單一個數值，代表一個遊戲角色「幾有經驗」，係 RPG 嘅定義性特徵。

每當個玩家用個角色達成某啲工作（例如係打低敵人或者完成任務等），個角色就會得到經驗值；喺絕大多數嘅 RPG 當中，玩家角色喺開頭係好弱嘅（各種能力值好低），但隨住佢哋得到經驗值，佢哋嘅其他能力值會提升，甚至仲可以得到新嘅異能，令到佢哋戰鬥力變得更勁；而且亦都有唔少遊戲會要求玩家角色起碼有一定量嘅經驗值先可以進入地圖某啲地帶，嗰啲地帶往往會有好好打嘅敵人等玩家。有遊戲設計學者指，能力值俾玩家有一種「進展緊」嘅感覺，令佢哋有意慾投放時間落隻遊戲嗰度。
## 相關用語
*代練（power leveling）：一個等級低嘅玩家用某啲方法－好多時係依靠一個等級高嘅玩家－令自己角色或者戶口升呢嘅速度遠遠快過正常。例如可能兩個玩家一齊玩，一個高等級一個低等級，個勁玩家將一個敵人打到瀕死，再專登俾個弱玩家偷佢怪，而如果隻遊戲係按殺敵數分經驗值、而且個敵人係個弱玩家靠自己打唔低嘅話，呢個情況就算係代練。

## 睇埋
*RPG 
## 參攷
九一機場和你塞行動

**九一機場和你塞行動**，又叫「**和你飛2.0**」，係2019年9月1號反逃犯條例修訂運動中喺北大嶼山東涌、欣澳、大陰頂（青嶼幹線收費廣場）同赤鱲角香港國際機場進行嘅一次示威。示威者冇理到禁制令，再喺機場發起「和你塞」集會。受事件影響，機場快綫暫停服務，隨後因為激進示威者大肆破壞東涌站，搞到連東涌綫都停嗮，出入機場主要幹道俾示威者塞住，來往機場交通陷入癱瘓。旅客同機組人員都要行路出入機場。

嗰晚，由於公共交通全線關閉，大批示威者沿北大嶼山公路由東涌行路走，預備行近20公里返市區。由此引發其後上千市民揸私家車由市區嚟「義載」接示威者；據《德國之音》報導，全晚有大概5000架私家車出動。示威者同市民行咗幾個鐘至去到青馬收費廣場搭義載車返市區，行動被形容為「港版鄧寇克大撤退」。

## 睇埋
*九七機場和你塞行動

## 參考
生命值

**生命值**（；，簡稱 ），粵語口語又叫**血**，係電子遊戲成日用嘅一個概念，係表示一個角色或者玩家**離死亡仲有幾遠**嘅數值。

多數電子遊戲類型（唔只係 RPG）都會用到生命值：每當個角色或者玩家受傷，佢嘅生命值就會下降，當一個角色生命值變成 0，佢就會死亡同失去一條命；當玩家嘅生命值變成零，佢就會輸－而呢個機制常見於 TCG。

## 遊戲設計

HP 呢個屬性亦都可以由遊戲世界內嘅建築物或者道具具有，例如有好多戰略遊戲都會要求玩家攻擊敵軍建築物－例子可以睇《世紀帝國系列》同《星際爭霸》噉，而如果具有 HP 嘅物體係建築物或者道具，呢個數通常會俾人嗌做**耐久度**或者類似嘅詞，但其功能不變。

喺隊制戰鬥嘅遊戲當中，好多時仲會有坦克型角色，呢啲角色重點係要為隊友「擋子彈」，佢哋通常會有大量生命值，吸收傷害，例如喺《鬥陣特攻》同《漫威爭鋒》裡便，一個非坦克角色血量大約係二百幾，而一個典型嘅坦克血量就閒閒哋會係五至六百，而且有啲坦克仲有異能可以回復自己嘅生命值，例如《鬥陣特攻》當中嘅**攔路豬**就係噉，或者有某啲保命用嘅異能，例如可能有個異能施展咗出嚟，保證跟住落嚟嗰 10 秒內佢唔會死。因為佢哋嘅呢啲特徵，坦克有能力保護隊友，尤其係啲血量比較低、唔多捱得打嘅 DPS（集中攻擊嘅角色）同埋治療師（集中治療受咗傷嘅隊友嘅角色），當中治療師好多時都會企喺坦克身後，用自己嘅治療能力支援坦克。

## 相關概念
*血條（HP  / HP 巴）：一種用嚟顯示「有幾多 HP 淨」嘅方法，指畫面某個位置有條棒，條棒愈滿表示淨係嘅 HP 量愈接近最大 HP，所以如果有個角色嘅現有 HP 係佢最大 HP 嘅 50%，條 HP bar 就會係 50% 咁滿；一個角色嘅第啲數值－魔法值等－都可以用相同嘅方法顯示。

## 睇埋
*20 面嘅骰仔：類似噉嘅架生成日喺 TCG 當中畀人攞嚟記住「呢位玩家有幾多 HP 淨」。
*動作遊戲
*戰略遊戲
*電子 RPG

## 引用
陳熙蕊

**陳熙蕊**（，）係2019年度香港小姐競選嘅友誼小姐，參選前喺香港做美容顧問。依家係無綫電視經理人合約藝員。

## 簡歷
陳熙蕊初中嘅時候喺匯知中學讀書，2009年讀完中三就去澳洲黃金海岸歐聖斯中學（All Saints Anglican School）讀埋淨返三年，2011年嗰時入咗昆士蘭大學讀工商管理學士（主修國際商業、副修藝術）課程；2013年開始喺霍利斯特杭亭頓海灘分店度做售貨員，2014年12月到2015年3月又喺 Abercrombie & Fitch（香港）做過全職售貨員，2015年7月到2016年3月呢段時間亦曾經喺友邦保險、香港齊比有限公司（The Molecule Marketing Limited）同 JP Navi 度做吓財務管理 / 市場實習生。

2016年12月，陳熙蕊畢咗業之後就用 YouTube 開個人頻道教化妝，做直播平台主播同埋美容顧問。2017年6月，佢參加澳洲華裔小姐競選（布里斯班賽區），但係三甲不入；2019年5月再參加《中國好聲音》布里斯班區海選，總成績排第四，攞到最具潛力獎同優異獎。同年6月，佢又報名參選港姐，最後只攞到「友誼小姐」一個獎，跟住喺10月入埋無綫電視做經理人合約藝員。

## 演出作品
### 電視節目

### 電影

## 注

## 參考

## 出面網頁
* 
* 2019香港小姐競選- 6號 陳熙蕊 Blossom Chan - 佳麗檔案 - tvb.com
* （私人）
* （公開）
* 
* 
*
和你飛 (搞清楚)

「**和你飛**」初頭指2019年7月26號喺香港國際機場搞嘅和你飛集會，之後有同類活動都用「和你飛」嘅別稱：
*萬人接機行動，又叫「繼續和你飛」，同年8月9到11號嘅抗議活動
*九一機場和你塞行動，又叫「和你飛2.0」，同年9月1號嘅抗議活動
*九七機場和你塞行動，又叫「和你飛3.0」，同年9月7號嘅抗議活動

## 歌
*《和你飛 (歌)》，由4位化名K、E、H、S嘅音樂人創作嘅反修例歌曲，2019年8月發佈

## 睇埋
*百萬人塞爆機場行動，同年8月12號嘅抗議活動
機場和你塞行動

**機場和你塞行動**，又叫**機場交通壓力測試**，係香港反逃犯條例修訂運動入面針對香港國際機場週邊交通嘅堵塞活動，可以指：
*八二四機場和你塞行動：計劃喺2019年8月24號搞，本嚟係頭一次行動，但因為同觀塘區嘅燃點香港全民覺醒遊行撞期，最後搞唔成
*九一機場和你塞行動：喺同年9月1號搞，成功令機場交通陷入癱瘓
*九七機場和你塞行動：喺同年9月7號搞，由於參與人數少咗，加埋當局汲取咗上一次經驗加強防範，對機場交通影響比上一次少咗好多
*九二二機場和你塞行動：又叫「和你塞4.0」，喺同年9月22號搞，同對上一次差唔多，當局嚴陣以待，但真正去參與嘅人唔多
*十一機場和你塞行動：又叫「和你塞5.0」，號稱喺同年10月1號搞，當局繼續嚴陣以待，但因為嗰日香港各地都有示威活動，最後無乜人參與
王菲 (香港小姐)

**王菲**（；）係2019年度香港小姐競選嘅亞軍兼最上鏡小姐，參選前喺香港做模特兒同演員。

## 演出作品
### 電視劇

### 綜藝節目

### 短片

### 廣告

## 獲獎同提名紀錄

## 參考

## 出面網頁
* 
* 2019香港小姐競選 - 5號　王菲 Fei Wong - 佳麗檔案 - tvb.com
*
古佩玲

**古佩玲**（，，）係香港女藝人，2019年度香港小姐競選嘅季軍，參選前係多倫多大學傳媒系嘅學生，依家係無綫電視嘅女藝員。

## 演出

### 綜藝節目

### [[電視劇]]

### [[廣告]]

## 參考資料

## 出面網頁
*
*2019香港小姐競選 - 8號　古佩玲 Kelly Gu - 佳麗檔案 - tvb.com
*

類:無綫電視女藝員
願榮光歸香港

《》（）係一首由2019年香港反修例運動中抗爭者創作嘅粵語歌曲，作者係「Thomas dgx yhl」同埋一班匿名香港網民（有啲來自LIHKG討論區）。首歌本來嘅定位係一首抗爭者嘅軍歌，但係受歡迎程度遠遠超乎預期，好多人都跟住唱，被香港本土派同部份市民譽為「香港之歌」、「香港國歌」。中共官媒同香港建制派就將首歌貶低，話佢係「政治上很惡毒的歌曲」、「黑暴歌」。

## 名
歌名中嘅「榮光」解作榮譽、光彩，出自唐代詩人李白《大獵賦》、清代學者王琦同基督教：

喺現代日語同韓語中仍保留「榮光」一詞：；。

## 背景

2019年6月，香港爆發反修例風波，抗爭活動持續到2020年。同年8月，一首由一班網民自發合力創作，名為《願榮光歸香港》嘅抗爭者進行曲喺網上流傳。作品歌詞嘅意涵可解釋為：香港呢片土地發生令人流淚同憤怒嘅事情後，人民為咗公義而拒絕沉默，並選擇唔再退縮，香港人有勇氣同智慧可以渡過黑暗時刻，走到「光復香港，時代革命，民主自由永不朽」嘅未來。

## 製作過程
### 由來
2019年6月，香港發起咗反對逃犯條例修訂草案運動（又稱反送中，有意思係：反送終）。呢首歌嘅其中一個創作人Thomas開始認為示威者喺街度唱《海闊天空》同埋《光輝歲月》雖然可以引起大家嘅共鳴，但係旋律上唔係幾夾當時嘅氣氛，所以就開始考慮創作一首新嘅抗爭歌。

### 寫歌過程
同一般嘅歌唔同，Thomas認為呢首歌應該以古典音樂為基礎。所以 Thomas 製作嘅時候參考咗一啲外國音樂，例如英國國歌《天佑吾王》，美國國歌《星條旗》、《俄羅斯聯邦國歌》、美國愛國歌《共和國戰歌》以及基督讚美詩《榮歸主頌》等等。《願榮光歸香港》嘅旋律亦考慮咗重拍嘅節奏感，所以呢首歌嘅旋律係類似古典音樂。

### 填詞
Thomas 用咗大概兩個月嘅時間整歌之後，就開始填詞，佢第一個讀到嘅就係「我願榮光歸香港」，所以呢個就變成首歌嘅最後一句，佢認為呢句有兩個意思：
#展望未來，希望香港可以變返做大家心目中嘅光榮、榮耀嘅城市；
#希望香港人願意將自己個人嘅榮耀同埋光榮歸予香港。

## 成為香港第一首禁歌
呢一首歌喺外國經常被錯誤認為係「香港國歌」搞到經常發生播錯歌事件 ，所以香港政府喺2023年6月向法庭申請禁制令，禁止傳播呢一首歌，2024年5月，高等法院上訴庭批出禁制令，禁止公眾人士喺網上或任何平台傳播呢首歌，包括呢首歌嘅旋律同歌詞，以及包括手語在內唔同語言嘅版本，依家用香港ip係已經冇辦法播放呢一首歌，呢一首係香港1997年回歸中國後第一首禁歌。

## 第二啲語言
首歌推出後，出現過幾個版本嘅英文歌詞，最終由原作者「Thomas dgx yhl」喺9月24號推出正式英文版。另外亦有人填咗德文、日文、荷蘭文、法文等語言嘅歌詞。

加泰文版本喺一次加泰隆尼亞聲援香港嘅集會亦出現咗。

## 睇埋
*《肥媽有話兒》
*和你唱

## 參考

## 出面網頁
* 
* 
* 《願榮光歸香港》歌詞（中文、英文）
*